Takut Dengan Suntikan Di Muka, Ramai Yang Tak Tahu Cara Rawatan Estetika. Ini Jawapan Doktor Bertauliah

Pada hari ini, semakin ramai kaum wanita tidak kiralah muda atau tua yang mendapatkan rawatan estetika bagi menyerikan wajah. Iyelah, siapa yang tak nak cantik kan? Tapi ramai juga yang bernasib malang apabila mendapatkan suntikan daripada doktor yang tidak diiktiraf. Akibatnya, wajah pun jadi makin teruk. Sememangnya adalah sangat penting tau untuk mendapatkan rawatan daripada doktor yang bertauliah.

Pelanggan  perlulah tahu material yang digunakan sewaktu rawatan dan mereka kena  jujur dengan doktor. Lebih baik kita mendapatkan rawatan dengan doktor yang berkata ‘Anda harus tunggu beberapa tahun untuk menjalani rawatan ini’ daripada doktor yang cakap ‘ya’ terhadap semua perkara.

Seperti yang telah dikongsikan oleh pakar perubatan iaitu Dr Ma Purita Paz Lao (Dr Peachy) dan Dr Jaime Arzadon (Dr Bong) daripada Filipina, Professor Salvatore Piera Fundaro dan Dr Giovanni Salti daripada Itali pada satu sesi sembang santai yang diadakan oleh RELIFE, anak syarikat di bawah syarikat biopharmaceutical terunggul Itali, Menarini Group. Bertemakan “Bringing Together Science and Art To Create Beauty”, sememangnya perkongsian mereka sangat membuka mata!

Sejak beberapa tahun ini, Dr Peachy telah lihat banyak pelanggan yang dahulunya terdiri daripada golongan dewasa yang berusia, namun kini golongan muda juga turut mencubanya kerana apabila sudah mula bekerja, mereka sangat agresif dan perlu nampak cantik. Orang muda juga tidak lagi malu untuk ke pusat dermatalogi untuk tampil lagi cantik.

Dr Bong pula menjelaskan tujuan utama melakukan dermal fillers adalah bagi memahami konsep dengan mencari punca kepada masalah yang berlaku contohnya apa yang terjadi apabila kita dimamah usia?

Untuk menjadikan kulit lebih segar dan seperti baru, kita boleh melakukannya dengan dermal fillers. Suntikan ini sangat mudah, boleh dilakukan sewaktu anda sedang makan tengah hari ketika waktu pejabat. Sekejap sahaja! Itulah kelebihan asid hyaluronik.

Satu lagi kelebihannya adalah jika pelanggan tidak berpuas hati dengan prosedur, ianya boleh dikeluarkan semula. Proses ini dipanggil hyalurodinase. Seterusnya, asid hyaluronik ini menyerap air hidrofilik yang bersifat menyerap air. Ini membuatkan kulit kita lebih lembap dan segar.

Terdapat pelbagai jenis dermal fillers namun dilarang penggunaannya seperti silikon (bahan terlarang) dan collagen fillers yang sudah tidak popular kerana kesan sampingan dan alergi.

Menurut Dr Fundaro,terdapat perbezaan permintaan di antara orang Asia dah juga Eropah. Wajah orang Asia lebih lebar tetapi pendek namun kulitnya tebal. Permintaan utama orang Asia adalah untuk membentuk hidung dan dagu.

Bagi orang Eropah pula, mereka mahu membentuk semula tulang pipi mereka. Dermal fillers juga biasanya tahan bagi tempoh setahun atau lebih dan untuk orang Asia, sememangnya rawatan ini bertahan lama kerana ketebalan jenis kulit mereka.

Oh, begitu rupanya. Macam bestlah apa yag dikatakan ini. Lepas ni sis pun rasa nak cuba jugaklah! Ada sesiapa yang nak join sekali?


Cuping Telinga Bengkak Dan Naik Merah, Itu Mungkin Satu Ketumbuhan Dan Bukan Jerawat!

Pernah tak anda rasa di sekitar cuping telinga anda terdapat kesan bengkak dan merah. Ramai yang sangka itu merupakan jerawat namun hakikatnya tidak!

Kebarangkalian ia boleh di katakan sebagai jerawat tetapi ada juga penyebab lain yang menjadi faktor utama masalah bengkak dan naik kemerahan di cuping telinga anda.

Secara lazimnya, ada antara kita yang hanya menghadapi masalah jerawat yang kerap tumbuh di kawasan cuping telinga. Tetapi tidak semua yang akan alami perkara yang sama.

Kawasan telinga yang naik bengkak dan merah boleh berpunca dari jangkitan kuman ataupun alahan. Ia boleh terjadi akibat pemakaian anting-anting yang di gayakan oleh seseorang.

Penyebab lain boleh memberikan anda kesengseraan ini adalah jangkitan luar yang di kenali sebagai otitis externa atau swimmer’s ear.

Namun, kebiasaanya jangkitan ini dialami oleh kanak-anak yang berusia 7 hingga 12 tahun yang suka akan melakukan aktivit berenang.

Jika berlaku kecederaan pada cuping telinga, ia juga boleh menyebabkan berlakunya bengkak dan kemerahan pada kawasan tertentu di telinga.

Ia mungkin berpunca dari pemakian anting-anting yang terlalu ketat, gigitan serangga atau haiwan, atau juga kesan menggaru yang terlalu kuat.

Jika anda perhatikan sukan seperti gusti dan tinju, atlet akan memakai pelindung telinga yang sedikit aneh. Ini kerana sukan yang lasak boleh merbahayakan kawasan telinga!

Darah boleh jadi terkumpul dan tersumbat di bahagian luar telinga. Maka ia boleh mengakibatkan kecacatan kekal yang tidak boleh di rawat.

Tulang mastoid merupakan satu tulang yang mempunyai struktur yang unik berada di bahagian dalam telinga. Ianya berbeza dari tulang yang lain.

Kenapa? Ini kerana ia mengandungi sac udara yang berbentuk seperti span. Oleh kerana itu, ia sangat mudah terjejas jika berlaku sesuatu yang abnormal pada kawasan telinga.

Selain dari bengkak, telinga juga boleh mengalami masalah seperti:

Cuping telinga juga boleh munculnya ketumbuhan. Ini kerana berlaku satu lebihan kulit yang menjadi ketulan atau benjolan yang berisi cecair nanah.

Lazimnya, ia disebabkan oleh jangkitan bakteria. Ketumbuhan ini juga boleh membesar dengan cepat jika tidak dirawat dengan segera.

Satu kondisi kulit yang bernama selulit juga boleh berlaku di kawasan telinga. Cuping telinga juga menjadi salah satu tempat munculnya selulit itu. Selulit disebabkan kawasan tersebut di jangkiti bakteria dan akan membuatkan kawasan kulit it timbul.


Ingin Kelihatan Awet Muda Seperti Rakan Sebaya? Ini Essence Terbaik Kunci Kecantikan Wanita Korea Sesuai Untuk Hijabi Asia.

Sekiranya  anda ingin mencerahkan wajah, harus cuba mengaplikasikan beberapa peringkat perawatan wajah ala gadis Korea. Selain itu, yang paling penting adalah memilih produk lapisan essence dengan konsentrasi bahan aktif yang cukup tinggi.

Essence juga mampu untuk menjadikan kulit anda lebih sihat dan lembap kerana ianya diformulasikan dari bahan-bahan tertentu yang dapat mengatasi masalah kulit seperti garis halus, kedutan serta kulit kusam. Terkandung sejumlah bahan aktif yang berfungsi untuk menstimulasikan sel-sel kulit baru. Kenalpasti jenis kulit anda terlebih dahulu. Info berikut akan membantu anda membuat pilihan yang tepat untuk kulit wajah;

Dalam memilih essence, ada dua faktor  penting yang perlu anda perhatikan. Anda tidak perlu menganggap bahawa essence mampu melembapkan kulit wajah walaupun dari produk yang terbaik. Sebab, pada dasarnya air memang sulit terserap ke kulit manusia sehingga kondisi permukaan kulit lebih lembap. Jadi, apa sebenarnya kedua faktor yang menjadi dasar pemilihan tersebut?

Pilihlah essence berdasarkan efek yang anda rasakan setelah penggunaan. Setiap orang pastinya memiliki selera yang berbeza dalam hal ini. Anda boleh mencuba tester atau membeli starter pack terlebih dahulu sebelum menggunakannya dalam jangka panjang. Ada essence yang memberikan rasa matte setelah digunakan dan ada juga yang terasa meleket. Hal tersebut akan berpengaruh pada kemudahan pemakaian solekan.

Selain itu, di luar dugaan ternyata banyak orang yang merasa tidak sesuai dengan beberapa aroma essence. Beberapa produk essence memiliki aroma unik sehingga bagi anda yang sensitif terhadap aroma perlu memilihnya dengan lebih hati-hati. Sebelum membeli, sebaiknya anda semak aromanya dan pastikan kulit anda tidak mengalami iritasi setelah penggunaan.

Sangat penting untuk memilih essence berdasarkan tekstur dan aroma yang anda sukai. Hal ini akan mempengaruhi kecantikan Anda. Aroma yang sesuai dapat merangsang area hipotalamus di otak untuk memproduksi hormon serotonin sehingga bagus untuk memperbaiki mood.

Anda tidak perlu mengutamakan kekuatan melembapkan sebuah essence. Produk yang memberikan rasa lembap tanpa kekuatan pelembap yang tinggi sudah cukup untuk digunakan.

Anda perlu memahami kandungan apa saja yang dapat memberikan kelembapan pada kulit. Berikut ini adalah beberapa kandungan yang umumnya dikenal sebagai bahan pelembap.

Seperti jenis perawatan wajah lainnya, essence juga mempunyai banyak varian. Semak produk essence yang sesuai dengan kulit anda seperti di bawah ini.

Jika anda mencari essence yang memberi manfaat anti-aging, maka produk dari Kiehl’s ini dapat menjadi pilihan anda. Mengandunngi ekstrak akar Iris florentina untuk mengatasi masalah penuaan pada kulit wajah anda. Selamat tinggal kulit kasar, kusam, dan kedutan pada wajah!

Selain itu, produk berwarna transparan ini mengandung Lipo Hydroxy Acid (LHA) yang dapat meningkatkan regenerasi kulit sehingga tentu saja wajah akan terlihat lebih cerah. Teksturnya cair dan meninggalkan sedikit rasa meleket. Namun, anda tidak perlu kuawatir, rasa leketnya akan cepat hilang.

Essence dari SK-II ini mengandung lebih dari 90% PITERA™, iaitu bahan alami yang kaya akan asid amino, vitamin, dan mineral. Kandungan PITERA™ ini mampu melembapkan, menutrisi kulit, serta mencerahkan kulit wajah anda yang kusam menjadi tampak berseri alami.

Produk ini telah beberapa kali memenangi penghargaan sebagai essence terbaik kerana manfaatnya yang tidak boleh disangkal lagi. Dengan tekstur watery yang super ringan, gunakan dua kali sehari dan dapatkan kulit yang menawan sebening kristal! Essence ini sesuai digunakan oleh anda yang bermasalah dengan kulit kusam.

Ingin kelihatan awet muda semasa bersantai bersama rakan-rakan sebaya? Cuba sekarang produk perawatan wajah yang terkenal di pasaran Malaysia, L’Oreal Paris menghasilkan kaedah penjagaan yang sesuai untuk kulit wajah wanita Asia. Diformulasikan daripada 92% ekstrak Pure Centella Asiatica yang dapat menghapuskan garis-garis kedutan dan mengembalikan keremajaan kulit wajah anda. Kulit anda akan tampil terhidrat, lembut dan anjal dalam masa beberapa hari. Essence ini berkesan untuk menghilangkan garis halus di wajah serta tekstur produk ini tidak melekit dan meresap terus masuk ke dalam kulit anda dengan cepat

Intipati kandungan bahan seperti kombucha, teh hitam yang ditapai manis yang mensasarkan kesan yang jelas dari pencemaran yang menyebabkan kedut dan radikal bebas. Kesan dari penggunaan essence ini wajah akan lebih berkilau, menghilangkan garis halus, meningkatkan keanjalan, menghaluskan tekstur kulit wajah, menyokong nada kulit yang lebih sihat, dan hidrat selama 24 jam dengan asid hyaluronik. Fresh- Black Tea Kombucha Antioxidant Essence sesuai untuk semua jenis kulit.

Ingin tampil cantik ala-ala artis wanita Korea? Bagi anda yang gemar menonton drama Korea, pasti anda tahu akan jenama Innisfree yang mendapat liputan meluas di Korea. Essence ini diperbuat daripada bahan semula jadi yang dapat membuat kulit anda tampak bermaya dan segar. Untuk wanita yang inginkan perlindungan kulit yang terbaik, produk ini untuk anda.

Manfaat essence ini adalah untuk mencerahkan kulit kusam dan meremajakan kulit wajah anda. Diformulasikan dari kacang soya yang diambil khas dari Kepulauan Jeju, essence ini mampu menghilangkan kekotoran dan menutup cela pada kulit wajah anda.

Laneige, satu jenama penjagaan wajah yang tidak asing lagi dalam pasaran menghasilkan essence sesuai untuk kulit kombinasi (normal to dry). Diperbuat daripada bahan semulajadi, essence ini mampu untuk bertahan selama 24 jam dan meningkatkan tekstur kulit menjadi lebih bersinar.

Dengan ekstrak tillandsia, benih Quinoa dan Hydro Ion Mineral Water, essence ini akan cepat meresap masuk untuk menghapuskan sel-sel kulit mati dan memperbaiki lapisan kulit baru. Fungsi utama essence ini adalah untuk mengekalkan kelembapan dan memberikan keseimbangan buat kulit anda agar kekal sihat.

Anda berkulit sensitif dan tidak tahu produk yang sesuai? Essence dari Benton ini ada jawapan terbaik untuk anda. Dengan mengandungi 90% lendiran siput dan bee venom, ianya mampu menghapus sel-sel kulit mati serta melembap dan menghilangkan kedutan di kulit anda. Bagi wanita berkulit sensitif, anda tidak boleh memakai perawatan wajah yang ada bahan kimia. Essence ini bebas paraben dan alkohol, selamat untuk kulit anda. Tekstur essence ini mengandungi bahan-bahan dari semulajadi, tidak akan menyebabkan kulit anda bertambah iritasi.

Kebanyakkan remaja masih belum mengalami sebarang masalah kulit wajah akibat bahan kimia yang terdapat di dalam alat solekan mahupun asas penjagaan. Garnier, salah satu produk yang terkenal di pasaran Malaysia ini, terbaik untuk anda kerana ianya mampu membuatkan kulit wajah kekal terhidrat dan menjadi segar semasa melakukan aktiviti luar. Diperkaya dengan ekstrak bunga Sakura dari Jepun, asid hyaluronik, Vitamin B3 dan CG, kulit anda akan kelihatan ‘pinkish’ dan bertambah cerah. Walaupun berjemur di bawah sinar matahari, kulit wajah anda kekal segar dan bermaya.

Essence dari produk Cosrx ini sesuai untuk semua jenis kulit terutama sekali untuk anda yang mempunyai masalah kulit wajah berminyak. Diformulasikan dengan 96% dari ekstrak mucin (mucus) siput, Advanced Snail 96 Mucin Power ini mampu mengekalkan kelembapan kulit wajah dan menghapuskan sel-sel kulit mati. Essence ini juga dapat menambah nutrien serta perbaiki masalah kulit dengan membuatkan kulit anda bertambah anjal dan kelihatan awet muda. Ianya menghalang kulit wajah anda dari penghasilan minyak yang berlebihan dan teksturnya tidak membuatkan kulit anda terasa melekit.

Essence dari Missha ini diperbuat daripada Fermented Himalayan Purple Barley untuk penyerapan kulit lebih cepat dan memberikan kelembapan yang maksimum untuk wajah anda. Bagi anda yang berkulit kering, produk ini sesuai untuk anda kerana ianya membuatkan kulit terhidrat serta meningkatkan struktur keanjalan kulit wajah dan tampak sihat sepanjang masa.

Dengan mengandungi 80% Yeast Concentrate dan Niacinamide, essence ini menyerap masuk ke dalam kulit wajah untuk membuatkan anda tampil segar dan menawan. Essence ini juga mampu untuk menghalang kulit anda dari munculnya kedutan halus dan tona kulit menjadi kembali sekata.  productnation

SUMBER: byrdie & productnation


Baca Surah Yassin Di Awal Pagi, Semoga Apa Yang Dihajati Akan Dimakbulkan.. InsyaAllah!

Surah Yassin (سورة يس) dikenali sebagai hati Al-Quran. Surah ini juga adalah surah yang ke-36 dalam Al Quran dan terdiri daripada 83 ayat.

Menurut sebuah hadis, Surah Yasin dinamakan Mub’mah (pemberi berita baik) di dalam kitab Taurat kerana ia mengandungi manfaat kepada pembacanya dalam kehidupan dunia juga akhirat, seperti menghindari penderitaan dunia akhirat dan juga menjauhkan kedahsyatan kehidupan akhirat.

Surah Yassin juga dikenali sebagai ‘Rafi’ah Khafidah’ iaitu yang mengangkat darjat orang-orang yang beriman dan menurunkan darjat orang-orang yang ingkar (tidak beriman). Sebaik-baiknya kita digalakkan membaca Surah Yasin selepas solat Dhuha. Insya Allah akan terbuka seluas-luasnya peluang dan rezeki melimpah ruah tanpa disangka.

Kelebihan membaca surah Yassin setiap pagi.

Rasulullah S.A.W telah bersabda yang bermaksud :

“Bacalah surah Yasin kerana ia mengandungi keberkatan.”

Antara kelebihan-kelebihan surah Yassin yang turut disebutkan di dalam banyak hadis adalah seperti yang dikongsikan di laman Facebook, antaranya :

1. Sesiapa yang membaca Surah Yassin dipermulaan hari, segala hajatnya bagi hari itu akan dipenuhi.

2. Sesungguhnya setiap sesuatu mempunyai hati dan hati Al-Quran itu ialah Surah Yassin.

3. Sesiapa membaca Surah Yasin, nescaya Allah menuliskan pahalanya seperti pahala membaca Al-Quran sebanyak 10 kali.

4. Sesiapa yang membaca Surah Yasin semata-mata kerana Allah, segala dosa-dosanya yang dahulu akan diampunkan. Oleh itu jadikanlah sebagai amalan untuk dibaca ke atas orang yang mati.

5. Jika seseorang itu membaca Surah Yassin pada setiap malam dan kemudiannya meninggal dunia, ia akan mati sebagai mati syahid.

6. Sesiapa membaca Surah Yasin, ia akan diampunkan, siapa sahaja yang membaca semasa kelaparan, akan dihilangkan kelaparannya itu, siapa membacanya dikala sesat jalan, akan menjumpai jalannya semula, siapa membaca kehilangan binatang akan mendapatkannya semula, dan bila seseorang itu membacanya kerana bimbangkan kekurangan makanan, makanan itu akan mencukupi.

Jadi, luangkanlah sedikit masa di awal pagi untuk membaca surah Yassin kerana sudah jelas, ia banyak memberikan ganjaran kepada kita. Selamat beramal!


Diet Tak Pernah Berjaya, Henti Lakukan 7 Perkara Ini Untuk Capai Berat Badan Yang Ideal.

Ketika menurunkan berat badan mengekalkan kecergasan dan menjalani gaya hidup yang lebih sihat, anda melihat orang kiri dan kanan berusaha mencari diet baru, aplikasi kecergasan baru atau suplemen ajaib.

Bukankah ini corak yang diulang anda selama beberapa dekad? Tetapi jauh dari berkesan, anda melakukan perkara yang sama berulang-ulang tetapi pakar untuk mendapatkan hasil yang berbeza. Daripada berusaha menambahkan 101 perkara baru dalam rutin harian anda, apa yang akan terjadi sekiranya anda berhenti melakukan perkara yang tidak memberi anda hasil kesihatan dan kecergasan yang diinginkan?

Sekiranya anda tidak mendapat hasil yang diinginkan dengan usaha kesihatan dan kecergasan anda, lihat apakah anda telah melakukan kesalahan ini dan kemudian berhenti melakukannya. Berikut adalah 7 kesalahan teratas yang patut anda bagi mencapai berat badan yang ideal.

Gen anda tidak menentukan kesihatan anda. Kebanyakan individu akan berfikir bahawa kerana gen berperanan dalam sesuatu, mereka menentukan segalanya. Berulang-ulang, orang mengatakan, “Itu semua genetic kerana genetic, Saya tidak dapat berbuat apa-apa mengenainya.” Tidak masuk akal. Untuk mengatakan bahawa sesuatu mempunyai komponen genetik tidak menjadikannya tidak berubah. Sudah tiba masanya untuk berhenti menyalahkan genetik jika anda benar-benar ingin membuat perubahan berkekalan dalam kesihatan dan kecergasan.

Ketika hendak membentuk kebiasaan, jika tugasnya terlalu mudah, otak anda mudah bosan. Dan jika rutinnya menjadi terlalu sukar, ia akan menentang tindakan itu lagi. Inilah sebabnya mengapa anda terus gagal mencapai matlamat tidak masuk akal anda kerana otak mempunyai pelbagai perkara yang dilihatnya boleh dicapai.

Tetapi jika anda menyimpannya di titik manis 60-90% dari ambang peribadi anda dari apa yang terlalu sukar bagi anda, ia akan mula belajar dan menyesuaikan diri dengan rutin baru. Ia mula mencatat ganjaran yang diperoleh setelah setiap pusingan rutin iaitu penyelesaian setiap gelaran kebiasaan.

Daripada mengejar setiap diet lain yang anda baca di blog kesihatan kegemaran, apa yang akan terjadi sekiranya sekali, anda bertanya kepada diri sendiri, adakah ini diet yang boleh anda lakukan dengan mudah? Adakah diet sesuai dengan gaya hidup anda?

Bolehkah anda mengekalkannya seumur hidup, ketika anda dalam perjalanan, umur 70 tahun? Salah satu kesalahan yang paling biasa adalah individu beralih ke diet menjanjikan seterusnya tanpa anda bertanya pada diri sendiri jika itu sesuai dengan gaya hidup anda. Jadi pada kali anda melihat rakan anda memberitakan diet baru yang sangat berkesan, tarik nafas dalam-dalam. Senyum… Dan terus bergerak ke hadapan.

PERHATIAN: Mana-mana diet yang anda pilih, bereksperimen dengannya sekurang-kurangnya 6-8 minggu (12 jika anda mempunyai kesabaran) untuk dapat mengukur hasilnya dan melihat adakah ia berfungsi untuk tubuh anda dan apa yang tidak.

Individu yang berfikir bahawa bersenam dapat menghapuskan makanan sepanjang tahun yang mereka makan. Namun anda semua tahu jumlah kalori yang membakar aktiviti fizikal. Ya, ini membantu mempercepat metabolisme dan pencernaan anda dan terdapat banyak faedah lain untuk bersenam. Oleh itu, jangan berhenti.

Sekiranya anda dapat mengubah satu perkara untuk melangkah maju ke arah matlamat kesihatan & kecergasan anda, jadikan perkara yang anda makan sebagai keutamaan lebih tinggi daripada berapa banyak yang anda perlu. Sekali lagi, tidak ada yang salah dengan bersenam tetapi ingat bahawa makanan adalah satu-satunya perkara yang anda perlu lakukan setiap hari.

Sekiranya anda masih mengira kalori pada tahun 2021, itu bermakna 2 perkara.

Tidak ada yang salah dengan yang ke-2, tetapi adakah anda masih gemuk? Sekiranya anda tertanya-tanya mengapa, harap anda mendapat petunjuk di sini. Katakan anda telah menghitung kalori untuk beberapa waktu sekarang, bolehkah anda mengukur jumlah lemak yang anda bakar secara khusus dari kebiasaan ini? Ya, ini adalah alat kesedaran yang hebat tetapi hakikatnya adalah, cara termudah untuk menyelesaikannya adalah beralih kepada diet berasaskan tumbuhan makanan keseluruhan atau makanan yang anda masak di rumah.

Inilah masalah dengan skala pengukuran dan badan. Anda boleh membakar lemak dan membina otot. Dan apabila ini berlaku, penghitung skala anda tidak akan berubah. Sekiranya anda telah mengalahkan diri sendiri dalam hal ini, adakah itu terdengar agak tidak masuk akal sekarang? Peratusan Lemak Badan adalah penanda yang lebih baik daripada berat badan anda.

Perkara yang sama berlaku untuk BMI. Walaupun ia boleh menjadi peramal penyakit yang berkesan daripada berat badan sahaja, ia masih agak membingungkan kerana pembina badan boleh mempunyai BMI yang lebih besar namun masih sihat dan cergas berbanding dengan anda yang mencatat BMI sebanyak 34.

Sekiranya matlamat anda untuk tahun 2021 adalah untuk mendapatkan yang terbaik dalam hidup, sudah tiba masanya anda berhenti mengumpulkan lebih banyak dan lebih banyak maklumat umum. Sudah tiba masanya untuk mengkhususkan diri dalam bidang kesihatan & kecergasan.

Anda tahu apa yang perlu anda lakukan untuk membakar lebih banyak lemak. Sebenarnya, lebih sukar di dunia hari ini untuk tidak mengetahui bagaimana menurunkan berat badan dan kekal cergas. Tetapi mengapa kita hidup di dunia di mana penggunaan berlebihan menyebabkan krisis kesihatan global?

Tanyakan pada diri, apakah beberapa perkara yang dilakukan oleh orang sekeliling anda yang telah membantu membakar semua lemak dan kini menjalani gaya hidup sihat? Apa yang akan berlaku sekiranya anda mula menjadi rujukan orang lain yang sesuai dan sihat? Adakah anda fikir anda akan semakin dekat dengan matlamat kesihatan & kecergasan anda pada tahun 2021? Ya anda perlu yakin pada kemampuan diri.

SUMBER GAMBAR: PEXELS


Ahli Kimia Ini Kongsi Tip & Senaman Kurangkan Kesan Pakai Kasut Tumit Tinggi

Ramai wanita gemar memakai kasut tumit tinggi kerana ia dianggap mampu membuatkan mereka tampak lebih seksi, tinggi dan feminin di mata individu yang memandang.

Sedarkah anda bahawa kerana terlampau ingin berfesyen, kasut tumit tinggi yang dipakai dalam tempoh terlalu lama menjadikan kaki semakin sakit. Lebih buruk lagi ia boleh  memberi kesan jangka panjang yang boleh menjejaskan postur tubuh dan kesihatan.

Saya suka memakai kasut tumit tinggi (high heels). Namun tidaklah tinggi sangat, cukup setakat 2 inci saja.

Selain reka bentuk yang menarik, keselesaan adalah perkara paling utama bagi saya dalam pemilihan kasut tumit tinggi.

Kasut yang saya pakai ini sangat selesa, walaupun 2.5 inci tidak terasa pun pakai kasut tinggi. Bukan apa, saya memang jenis berjalan laju sampaikan sebab termengah-mengah mengejar saya berjalan,

Yaumil pernah tegur ‘How can you walk so fast on that high heels?’ Saya jawab ‘I have chemistry with it’.

Walau bagaimana pun, pemakaian kasut tumit tinggi dalam tempoh masa yang lama dan kerap boleh mendatangkan kesan mudarat seperti sakit kaki, sakit badan dan masalah berkaitan postur badan.

Kajian menunjukkan pemakaian kasut tumit tinggi setinggi 1, 2 dan 3 inci masing-masing mampu memberikan tekanan sebanyak 22%, 57% dan 76% kepada tapak kaki.

Oleh itu pililah kasut tumit tinggi yang praktikal dan selesa. Apabila tidak bergerak, boleh buka kasut seketika dan lakukan pergerakan kaki mudah untuk menyeimbangkan semula kesan tekanan.

Terdapat juga senaman khas yang boleh mengurangkan kesan pemakaian kasut tumit tinggi. Rujuk gambar berikut:

HIJABISTA: Tidak salah sekiranya mahu tampil menarik dengan pemakaian kasut tumit tinggi, namun perlu diingat pemilihan kasut yang tepat terutama yang mampu memberi keselesaan ketika disarung amat penting dalam pemilihan kasut.


Sering Diperli Kulit Berkilat, Ini 6 Cara Untuk Atasi Masalah Kulit Wajah Berminyak

Masalah kulit berminyak memang sering menghantui kaum wanita. Lagi menyedihkan apabila ditegur atau diperli rakan-rakan mengenai keadaan kulit wajah kita. Mesti ada yang pernah kena begitukan?

Untuk mengatasi masalah ini, sebenarnya senang saja sis. Ada caranya untuk kurangkan minyak di wajah. Walaupun kita dilahirkan dengan jenis kulit berminyak, tapi itu tidak bermakna perlu berhadapan dengan masalah ini sampai bila-bila!


Rabun Isteri Hilang Dalam Masa 4 Hari, Lelaki Ini Kongsi Petua Cukup Mudah

Memanglah nampak cantik kalau pakai kanta lekap. Malah ada macam-macam warna yang dijual di pasaran sekarang. Namun situasi ini hanya sementara kerana memang leceh menjaga mata yang menggunakan kanta lekap.

Ramai yang mengalami sakit mata hingga perlu menjalani pembedahan gara-gara terlupa tanggalkannya dan terus bawa ke tidur.

Justeru, ramai antara kita yang lebih senang menggunakan kaca walaupun dikatakan macam cikgu atau orang tua.

Tetapi sebenarnya ada cara untuk elak rabun dan tidak perlu pergi menjalani rawatan sebaliknya hanya menggunakan petua sedia ada.

Bahan-bahan:

2 sudu cuka epal

2 sudu madu tualang

Air secawan

Cara membuat:

Campurkan semuanya dan amalkan minum pagi dan malam. Amalkan secara konsisten dan insya-Allah hasilnya menggembirakan.

p/s: Boleh minum untuk ibu yang sedang menyusukan badan


Ikonik Charm ‘Raja Buah’ Istimewa Untuk Rakyat Malaysia Dari Pandora

Hijau dan runcing di bahagian luar, kuning dan lembut di bahagian dalam. Dari keterangan itu sahaja, anda sudah dapat mencium bau buahnya, atau membayangkan rasanya.

Sama ada anda menyukainya atau membencinya, digelar sebagai ‘Raja Buah’ yang tidak dapat dipertikaikan di Asia Tenggara, Durian kini diabadikan dalam bentuk Pesona eksklusif oleh Pandora Malaysia dan Brunei.

Bahagian luar buahnya dilapisi perak sterling, sementara bahagian dalamnya diperbuat dari Pandora Shine. Bentuk hati Pandora Shine kecil terpahat pada kulit bertekstur runcing dan gelaran buah yang dianugerahkan, “King of Fruits” terukir dengan khemat.

Lebih-lebih lagi, pesona berganda itu memberi inspirasi bagaimana buah ini biasanya dibuka ketika makan. Ilham ini mengimbau banyak kenangan manis mengenai perjumpaan keluarga di mana buah durian akan di makan hingga habis seperti istilah last kopek’ tepat sebelum Ramadan di mana pelancaran charm ikonik ini di butik Pandora Malaysia di Ampang.

Menariknya lagi ikonik charm ‘durian’ ini menurut Datin Sri Zahida Noordin (Pengarah Urusan Pandora Malaysia) di dalam majlis pelancaran 8 April lepas, beliau mengambil masa 11 tahun untuk menghasilkan ikonik charm ini. Di sebabkan permintaan yang ramai dan penjualan Pandora Malaysia menigkat baik, pihak atasan Pandora meluluskan untuk menghasilkan ikonik charm ini di pasaran Malaysia dan Brunei.

Beliau juga berharap ikonik charm ini sebagai buah tangan untuk rakyat Malaysia untuk mereka yang berada di tanah air mahupun di luar negara. Jadikan ikonik charm ini sebagai tanda anda sentiasa mengingati kenangan bersama orang tercinta.

Bagi pengemar aksesori Pandora, pesona ini sangat sesuai untuk semua pencinta durian di luar sana! Anda boleh menambahkan daya tarikan untuk pop yang suka bermain dengan apa sahaja penampilan musim ini atau memakainya sebagai penghargaan atas rasa cinta anda terhadap ‘Durian lovers’.

Koleksi ini akan tersedia di semua butik Pandora di seluruh negara pada 15 April 2021 dan juga merangkumi Koleksi Hari Ibu & Raya untuk perayaan yang akan datang.


Kulit Seakan ‘Remaja’ Dan Awet Muda! Ini Amalan Azizah Ariffin, Jelita Di Usia 54 Tahun!

Namanya sudah tidak perlu diperkenalkan lagi, kerana sudah sinonim sebagai personaliti TV3 yang dahulunya sering menghiasi kaca televisyen untuk slot berita Buletin Utama dan juga pengacara bagi program-program dibawah seliaan syarikat media gergasi itu.

Namun, apa yang menarik perhatian adalah kejelitaan raut wajah dan kemulusan kulit bekas pembaca berita, Azizah Ariffin ini. Meskipun usianya kini telah mencecah separuh abad, iaitu 54 tahun.

Lebih mengagumkan pesona dan stamina yang dipaparkan oleh ‘Super Mom’ ini amat luar biasa! Hingga ada yang tertanya-tanya apakah amalan dan ‘rahsia’ yang dilakukan beliau untuk kekal sihat, cergas dan ‘awet muda’. Di sini Hijabista kongsikan semula rutin Azizah.

Azizah memaklumkan bahawa, meski usianya semakin meningkat saban tahun. Namun itu tidak menjadi halangan kepada dirinya sentiasa aktif bersukan demi mengekalkan stamina dan kecantikan luaran dan dalaman.

Jelasnya lagi, dia juga amat menitikberatkan soal pemakanan serta gaya hidup sihat agar dapat menjamin kesihatan dalaman terutamanya organ yang paling penting iaitu jantung.
“Saya amalkan pemakanan sihat dan seimbang, seperti pinggan sihat, suku suku separuh.

“Kurangkan garam, gula, makanan tinggi transfat sebaliknya jangan lupa masukkan lemak sihat seperti minyak zaitun Olivie & OPU dalam diet seharian anda,” katanya.

Selain itu, Azizah berkata, dia juga menjaga kesihatan di usia begini dengan melakukan senaman. Hanya 30 minit setiap 3 kali dalam seminggu.

“Jangan malas bergerak tau. Senaman dapat menguatkan otot jantung kita, mengendurkan pembuluh darah, menurunkan paras gula dalam darah dan menaikkan paras kolestrol baik HDL kita,” ujarnya.

Tambahnya lagi, amalan yang dilakukan juga merangkumi amalan makanan sunnah yang dianjurkan oleh nabi Muhammad SAW iaitu pengambilan minyak zaitun secara konsisten.

“Sebab apa ya kena ambil minyak zaitun ni? Sebab minyak zaitun kaya dengan omega 3 & 6. Badan kita tak dapat hasilkan Omega 3 & 6 ni jadi kita perlu ambil dari sumber makanan. Peranan Omega 3 & 6 ni ia membaik pulih sel membrane kita, termasuklah sel di kawasan jantung,” jelasnya lagi.

Jadi Hijabista kalau nak kekal bertenaga dan menawan meski dah berusia separuh abad, boleh la jadikan rutin ang diamalkan Azizah ini sepagai remidi dan persiapan menjelang tua nanti!


Butik Tudung Paling Mewah Pernah Dihasilkan Dengan Bertatahkan Kristal Swarovski

Pancaran sinaran daripada 100,000 butir batu kristal Swarovski bukan sahaja bersinar terang tetapi dalam masa yang sama memberikan satu pengalaman baru buat sesiapa sahaja yang mula melangkahkan kaki masuk ke Crystal World Bawal Exclusive yang dilancarkan secara rasmi pada 5 April.

Menariknya, butik tudung mewah lagi eksklusif yang menelan belanja RM2.5 juta ringgit ini bukan sahaja memukau pandangan mata tetapi dalam masa masa yang sama mempamerkan tudung yang bernilai RM10,000 hingga RM RM113,000 selaras dengan aspirasi Bawal Exclusive yang mahu mewujudkan butik tudung paling mewah di dunia bertahtahkan kristal Swarovski.

Tidak salah untuk kita menghasilkan tudung semewah jenama antarabangasa. Jika memiliki beg tangan dengan harga berpuluh ribu kenapa tidak dengan memiliki tudung yang menjadi mahkota seorang wanita berhijab.

Bagi pengasas dan pemilik Bawal Exclusive, Puan Haliza Masyuri, dia bersyukur kepada Tuhan kerana impiannya untuk memiliki butik tudung mewah ini akhirnya tercapai setelah sekian lama bergelumang dalam perniagaan tudung.

“Tiada apa yang dapat saya katakan selain bersyukur dengan apa yang dikecapi pada hari ini. Dalam hidup tiada apa yang mustahil dan saya mahu semua orang mempunya azam dan semangat untuk terus berjaya,” kata Haliza.

Sebenarnya impian untuk memiliki butik tudung mewah sendiri bermula pada malam ulang tahun Swarovski yang ke-125 tahun apabila mereka telah dijemput ke majlis makan malam yang berprestij di Wattens, Austria.

Bawal Exclusive telah berpeluang dijemput untuk berdiri sama tinggi dengan jenama-jenama luar dari seluruh dunia. Dengan disinari kilauan lampu yang mempersona telah menambat hati mereka pada malam itu.

Pancaran kristal Swarovksi yang bermula dengan satu butir telah menghasilkan pancaran laser yang menyerlahkan lagi setiap butiran kristal yang berada dalam dewan. Ia merupakan satu kenangan yang tidak boleh dibeli di mana-mana.

“Sejak itu saya menanam impian dan berjanji akan membawa kenangan itu bersama-sama ke Malaysia. Hari demi hari, impian tersebut bakal direalisasikan pada hari ini dengan perlancaran butik tudung mewah bertaraf antarabangsa yang diberi nama Crystal World Bawal Exclusive.

“Butik tudung mewah ini bukan hanya dibina semata-mata untuk dipamerkan pada umum, malah saya ingin membuktikan kepada masyarakat di luar sana bahawa sebagai seorang wanita Muslim yang bermula dari bawah juga mampu untuk berjaya,” tambahnya lagi.

Ini juga membuktikan rakyat Malaysia juga sebenarnya mampu berdiri sama tinggi dengan jenama antarabangsa. Hanya bermula dengan satu langkah dengan semangat yang tinggi serta sentiasa konsisten dengan apa yang dilakukan. Beliau juga ingin menjadi inspirasi kepada usahawan yang baru berkecimpung dalam dunia perniagaan.

“Saya ingin menunjukkan kepada Premium Reseller Bawal Exclusive bahawa mereka juga mampu untuk menjadi seperti ini,” katanya yang berhasrat menjadikan Crystal World Bawal Exclusive sebagai sebuah butik tudung yang paling mewah di dunia yang bertahtahkan kristal Swarovski.

Istimewanya, setelah 23 tahun berkecimpung dalam perniagaan ini, kini pemilik Bawal Exclusive bakal memperkenalkan pewaris mereka sebagai penyambung kepada legasi perniagaan yang diusahakan.

“Saya berharap pewaris saya dapat menjaga dan menjalankan pernigaan ini dengan sebaiknya,” tambahnya.

Sepetang bersama media melawat butik mewah ini, sejujurnya kita harus bangga dengan kejayaan anak tempatan yang menaikkan taraf jenama lokal setaraf jenama antarabangsa.


Tolak Gula & Minuman Berais, Petua Cantik Wawa Zainal Untuk Dapat Badan Langsing. Jom Cuba!

Setiap individu mempunyai kecantikan yang berbeza. Ada yang senang mengamalkan perawatan secara moden, dan ada juga yang lakukan secara alami. Namun begitu, tujuannya hanya satu. Untuk kelihatan cantik dan sihat. Fitrah seseorang wanita, yang sukakan dirinya kelihatan cantik dan berhias sempurna.

Bukan untuk menunjuk, sebaliknya itulah kepuasan yang dicari. Hijabista berkongsi cara si cantik Wawa Zainal menjaga kesihatan dan kecantikan wajahnya.

Pelakon berlesung pipit ini mengamalkan pengambilan air putih yang cukup setiap hari untuk tampil segar dan langsing.

Dia juga kurangkan pengambilan minuman berais dan minuman manis. Manakala bagi penjagaan wajah, untuk elak jerawat timbul, Wawa akan mencuci bersih wajahnya setiap hari setelah disolek tebal.

Selain itu isteri kesayangan Aeril Zafrel dan ibu kepada dua cahaya mata ini juga turut menjaga kecantikan fizikalnya dengan mengamalkan senaman yang mudah diikuti.

Patutlah Wawa kelihatan segar, langsing dan bertenaga, rupanya dia mengamalkan cara hidup sihat dan begitu menitikberatkan soal pemakanan.


Pernah Kongsi Sebuku Roti Gara-Gara Tidak Cukup Duit Ketika Melancong

Lain orang lain citarasanya. Ada yang gemar melancong ke destinasi menarik seorang diri dan ada juga yang gemar bercuti bersama teman baik atau buddy masing-masing.

Keseronokkannya tambah berganda apabila dapat menikmati keindahan negara orang sambil bertukar-tukar pandangan. Tidaklah rasa canggung pabila bercuti dengan sahabat baik yang boleh sama-sama menanggung kala berdepan saat susah dan senang.

Bagi tiga sahabat baik, Farah, 28 tahun, Nadiah Izzaty Azmi 33 tahun dan Syafiqah Hashim, 27 tahun memang sering bercuti bersama-sama. Antara destinasi yang kerap disinggahi mereka adalah sekitar negara di Asia Tenggara dan tidak dinafikan banyak momen terindah dirakam sepanjang percutian bersama.

Bagi Farah yang juga seorang blogger memberitahu selalunya jika travel bersama buddy, mereka akan rancang sendiri perjalanan serta itinerary bersama.

“Untuk memudahkan perjalanan, biasanya kami banyak baca perkongsian percutian orang lain di laman sosial, blog ataupun di group Facebook. Daripada situ kita akan buat perbandingan destinasi mana akan dilawati dan bajet yang perlu dikeluarkan setiap seorang.

“Kami kemudiannya akan berjumpa dan diskus perancangan yang telah dibuat. Keistimewaan pergi dengan buddy ini berbanding melalui agen kita akan rasa lebih selesa dengan kawan yang telah lama dikenali. Maklumlah kita lebih kenal cara masing-masing setiap kali travel. Lagi satu kawan baik adalah cameraman terbaik kerana mereka tahu angle terbaik untuk diri kita,” ujarnya yang turut memberi pesanan kepada pasangan buddy agar tidak terlalu berkira ketika travel.

Komunikasi penting walau bagaimanapun terdapat cabaran yang perlu dihadapi ketika travel bersama buddy ini. Bagi Nadiah Izzaty walaupun mereka kenal satu sama lain, tetapi ada kalanya berlaku perselisihan faham antara mereka.

“Biasalah bila berjalan bersama buddy ini ada kalanya mood seseorang itu akan bertukar. Jika berlaku situasi seperti ini, kita perlu slow talk dengan buddy kita dan cuba kembalikan semula mood. Ini bagi mengelakkan masalah perselisihan faham berlarutan dan menjejaskan mood sepanjang percutian nanti.

“Tidak semua pendapat kita akan diterima oleh travel buddy sebab lain orang lain pandangannya. Tetapi perlu buka minda seluasnya yang kita pergi secara berkumpulan jadi kena ada persefahaman agar segala yang dirancang berjalan lancar. Apa yang penting bagi saya adalah komunikasi antara satu sama lain,” ujarnya yang sering mengingatkan teman lain untuk mengamalkan sikap bantu membantu antara satu sama lain.

Pernah makan sebuku roti kongsi 3 orang dalam pada itu, Farah juga bersetuju dengan pandangan Nadiah yang perlunya ada komunikasi serta sikap bantu membantu satu sama lain ketika berada di rantau orang.

“Tidak dinafikan setiap kali travel pasti ada masalah akan timbul. Dan kita akan cuba selesaikan secara bijak. Saya terkenang saat kami pergi travel bersama dan berdepan masalah duit yang tidak mencukupi.

“Waktu itu kami tidak makan lagi dan semua tempat tukar duit sudah ditutup. Waktu itu masing-masing gigih korek beg dan keluarkan semua syiling yang ada. Akhirnya kami dapat membeli sebuku roti dan kongsi makan bertiga. Walaupun bukan masalah besar tetapi agak kelam kabut juga bila masing-masing tidak berduit. Inilah yang dikata susah senang bersama dan momen ini tidak akan dilupakan sampai bila-bila,” tambah Farah yang turut berkongsi barangan yang wajib dibawa ketika travel bersama buddy.

Barangan wajib perlu dibawa pesannya yang berasal dari Kuantan Pahang ini memberitahu barangan wajib dibawa adalah tripod untuk memudahkan mereka bergambar bersama-sama. Ini juga boleh mengelakkan masalah berkecil hati jika salah seorang tidak masuk dalam frame.

“Barangan lain seperti earphone untuk kegunaan dalam flight sambil berehat menikmati muzik kegemaran. Lagi satu item penting adalah telefon pintar yang telah di install segala aplikasi berkaitan travel.

“Bagi yang tak tahan panas pula, boleh bekalkan portable kipas menggunakan bateri atau yang boleh dicaj dengan power bank untuk memudahkan proses pengecasan. Satu lagi usah lupa untuk membawa mini first aid kid yang mengandungi item kecemasan dan bekalan minyak gamat,” jelas Farah lagi.

Bagi Syafiqah Hashim, 27 tahun yang juga seorang influencer turut memberitahu barangan lain yang wajib dibawa ketika travel.

“Paling penting selain pasport, item kosmetik, sunscreen dan juga kaca mata hitam. Kita tidak tahu cuaca ditempat orang. Walaupun sudah boleh melihat sebelum pergi, tetapi cuaca boleh berubah tanpa kita jangkakan. Jadi wajib kalau bawak sunscreen dan juga kaca mata untuk melindungi wajah dari cuaca panas.

“Kami memang gemar sekali pergi ke negara Indonesia dan antara destinasi yang menarik adalah seperti Lombok, Jogjakarta dan juga Lombok. Banyak aktiviti menarik boleh kita terokai di sini dan paling menyeronokkan tidak menghadapi masalah untuk mencari makanan halal,” tambahnya yang merasakan travel bersama buddy itu lebih selamat dan senang untuk berkongsi pelbagai idea menarik.

Jaga Solat Oleh kerana sering bercuti bersama, ketiga-ketiganya juga tidak lokek berkongsi beberapa tip menarik jika travel bersama buddy ini.

“Untuk yang merancang bercuti bersama buddy masing-masing, perlu untuk fikirkan perancangan dengan teliti. Ini termasuk soal pengangkutan, bajet dan aktiviti yang akan dilakukan bersama-sama nanti. Walau bagaimanapun setiap dari kita kena tahu info berkaitan supaya tidak rasa ketinggalan dengan apa yang telah dipersetujui.

“Kena sentiasa bersikap positif agar segala yang dirancang menjadi dan beri pengalaman menyeronokkan. Setiap orang perlu bersikap tolak ansur, bertimbang rasa dan banyakkan komunikasi dua hala agar trip berjalan lancar.

“Lagi satu paling penting jaga solat. Walaupun sedang bergembira di negara orang, bab yang satu ini jangan sesekali dilupakan. Di mana sahaja berada perlu ingat Allah agar kita sentiasa berada dalam lindunganNya. Islam itu mudah dan doa orang yang bermusafir ini selalunya akan dimakbulkan, insya-Allah,” ujar Nadiah yang bekerja di sebuah bank dan juga sebagai part time blogger.

Pendapatnya ini turut dipersetujui rakan buddy, Farah dan juga Syafiqah. Untuk trip akan datang, tiga sahabat ini merancang bercuti ke Korea ataupun negara Balkan yang sudah pastinya menjanjikan pengalaman serta pelbagai lokasi menarik untuk diterokai kelak.


Punyai Bakat ‘Luar Biasa’ Sharifah Rose Dinobatkan Pelakon Wanita Telenovela Popular 2021!

Permulaan dari seorang pempengaruh dan model, Sharifah Rose telah melakar nama sepenuhnya di industri seni Malaysia. Siapa sangka dia mempunyai bakat lakonan yang menjadi perhatian orang ramai.

Berkongsi kegembiraannya, drama Kekasih Hati Mr. Bodyguard yang di bintanginya berjaya membawa 3 anugerah khusus di majlis Anugerah Telenovela Ke-8.

Sharifah Rose Sabrina Syed Mohd Mazfira, 25, meluahkan rasa bangga di media sosialnya dengan ucapan yang cukup manis. Dia juga bersyukur adanya peminat yang sentiasa menyokong membuahkan satu kejayaan bagi karier seninya.

“Setiap orang ada titik permulaanya di mana sokongan peminat mampu memberi semangat untuk berusaha melakukan yang sebaik mungkin.” katanya.

Rose juga mengharapkan agar orang ramai berikan sokongan buat setiap bakat-bakat baru yang ingin melakar nama di dalam industri tanah air. Setiap peluang yang diberikan boleh menyumbangkan kepada satu kejayaa buat setiap individu yang berhasrat tinggi.

“Rose berharap agar bakat-bakat baru dalam industri ini diterima baik dan diberi peluang untuk berjaya bersama bintang-bintang handalan,

“Kejayaaan ini adalah kejayaan kita bersama dan Rose pasti dengan kemenangan ini kita dapat memberikan inspirasi kepada satu sama lain.” tulisnya lagi.

Menjadi perhatian orang ramai juga apabila melihat foto perkongsian Rose yang hadiri bersama keluarganya ke anugerah itu semalam. Ramai yang terpegun melihat keluarganya yang begitu cantik dan hensem.

“Satu keluarga yang best looking family ever!

“Ibunya cantik.. ayahnya tampan.. dan rose pun cantik,

“Congratulations ❤ well deserved 👏beautiful family ❤.” tulis wargamaya melihat keluarga Sharifah Rose.

Sekadar info, drama Kekasih Hatiku Mr. Bodyguard di tayangkan pada 2021 dan menjadi satu fenomena seketika. Ia memenangi 3 anugerah iaitu Anugerah Telenovela Popular 2021, Novel Popular dan Sharifah Rose sendiri memenangi Pelakon Wanita Telenovela Popular 2021.


“Kami Faham Jika Hantaran Itu Al Quran…” Jaga Sensitiviti, One Stop Centre Majlis Perkahwinan Ini Milik Pasangan Cina.

Berkecimpung dalam dunia perniagaan perkahwinan dalam 4 tahun sebelum pendemik yang berlaku pada tahun 2020. Pelbagai cabaran telah ditempuh semasa perintah kawalan pergerakan, JV Craft & Gifts mengorak langkah untuk terus menapa nama di dunia perniagaan barangan perkahwinan.

“Semasa pengumuman PKP, saya dan suami Alvin rasa tak selamat dan tidak nampak hala tuju perniagaan. Saya masih ingat dengan jelas dan masih bersyukur sehingga hari ini apabila Perdana Menteri mengumumkan lanjutan PKP, Alvin berjalan ke arah komputer di bilik kami lalu mendaftar JV Craft & Gifts di Shopee dan Lazada,” kongsi Janice.

“Selepas berbulan-bulan menerima tempahan, akhirnya kami kembali beroperasi. Mujurlah, JV bangkit semula dengan mempelbagaikan barangan dan perkhimatan perkahwinan. Bermula dari kedai yang kecil sehinggalah kami memperkembangkan sampai mempunyai kedai yang luas supaya pelanggan lebih selesa dan kami dapat menambah lebih banyak pilihan,” ujarnya lagi.

Kami melancarkan one stop center ini sejurus selepas berkahwin, selepas menjadi pasangan selama 6 tahun. Idea kami ialah perniagaan tentang perkahwinan yang melibatkan cinta dan kepercayaan. Kami memikirkan banyak nama untuk jenama ini tetapi masih bersetuju bahawa parap kami adalah cara yang betul untuk bermula, jadi kami bersetuju mengabungkan nama kami dan wujudlah JV Craft & Gifts.

Syarikat JV Craft & Gifts turut menawarkan perkhimatan untuk gubahan hantaran, bunga tangan pengantin, bunga pasu dan mas kahwin. Dulang Sireh Junjung, Bunga Tangan Pengantin, Gubahan Pasu Bunga dan Frame Mas Kahwin. Selain dari pilihan barangan perkahwinan yang JV tawarkan, pelanggan JV dapat juga menikamati harga yang berpatutan dan berbaloi.

Salah satu daripada persiapan yang menjadi tumpuan dalam majlis perkahwinan adalah gubahan hantaran. Gubahan Hantaran diibaratkan sebagai hadiah kepada pasangan bagi menghargai ikatan yang bakal terjalin dan mengeratkan hubungan keluargaan sesama pihak. Mempunyai pelanggan dari masyarakat melayu, Janice faham dan sentiasa menjaga sensitiviti masyarakat ini.

“JV Craft & Gifts sedia maklum menjadi tumpuan masyarakat melayu, jadi kami juga mempunyai tempahan seperti Al Quran ,telekung dan pelbagai lagi. Jadi di situ kami perlu faham adab menjaga barangan yang berkaitan agama. Di sini juga kami mempunyai JV team yang dikalangan orang melayu dan untuk memudahkannya, saya serahkan pada mereka yang lebih arif,” katanya lagi pada sidang media yang berlangsung baru-baru ini.

“Saya mula benar-benar berminat untuk mencipta kategori gubahan, setelah membuat kajian, lalu saya memulakan gubahan mengikut gambar dan video yang saya lihat dan ia berkesan. Sepanjang perjalanan, saya cukup bertuah kerana dapat merekrut ramai kakitangan untuk memulakan perjalanan ini bersama saya. Tujuan kami adalah untuk mempermudahkan urusan perkahwinan bakal pengantin,” ujarnya lagi.

Pengasas JV Alvin dan isteri adalah legasi kedua perniagaan ini, mempunyai pengalaman dalam bidang pegiklannan dan pemasaran, pasangan ini menyertai syarikat ayahnya, melakukan import dan borong barangan perkahwinan. Secara tidak langsungnya mereka terlibat dalam bidang perkahwinan melayu dan ingin membawa lebih banyak variasi ke dalam industri.

Penyanyi yang mesra disapa sebagai Ryan ini dilamar oleh syarikat JV Craft & Gifts menjadi duta julung kalinya bagi syarikat tersebut. Ini merupakan kolaboratif pertama Ryan Deedat dan JV Craft & Gifts. Ryan yang namanya tidak asing lagi dalam dunia seni berkata “Beliau tidak pernah ditawarkan menjadi duta bagi jenama lain, ini merupakan anugerah pertamanya beliau semenjak 13 tahun bertapak dalam dunia seni.

Ryan sangat bersyukur diberi peluang oleh JV Craft & Gifts dan akan mengalas tugas sebagai Duta dengan penuh disiplin dan bersemangat serta melaksanakan tugas sebaiknya”. Selain itu, Ryan juga berkata, dengan kolaboratif ini dapat mewujudkan kerjasama yang lebih akrab antara kedua belah pihak.

Janice Mok selaku Pengarah Urusan JV Craft & Gifts berkata “Dengan Ryan Deedat sebagai duta jenama ini, kami yakin akan terus menyediakan produk dan perkhidmatan yang luar biasa kepada pelanggan yang dihargai. Kami menantikan perkongsian baharu ini dan kemungkinan menarik yang dibawanya”

Dalam pada itu, Janice berkata projek pertama antara mereka adalah mengeluarkan lagu raya yang berjudul “Hantaran Raya”. “Kami baru sahaja selesai pengambaran musik video untuk lagu Hantaran Raya, pihak kami sangat teruja dengan projek ini dan tidak sabar untuk mengeluarkan lagu ini pada Ramadan akan datang”. Apabila ditanyakan pada Ryan. Ryan Berkata “ Ini merupakan usaha sama antara kedua belah pihak. JV Craft & Gifts yang memulakan idea ini untuk pembuatan lagu Hantaran Raya.

Lagu ini telah dicipta oleh Adam Armin, Yusuff khan selaku komposer dan lirik oleh Adam Armin, Yusuff Khan dan Ryan Deedat. Yang menarik tentang lagu ini, ia turut menampilkan perkerja dan pihak pengurusan dalam sesi rakaman serta Nisha Que sebagai penyanyi perempuan.


Persiapan Bertemu Malam Lailatul Qadar, Antaranya Simpan Segala Gajet Di Rumah. Ayuh Lakukan 6 Perkara Ini!

Setiap kali tiba bulan Ramadan, pasti anda tidak sabar menantikan satu malam yang cukup hebat iaitu malam Lailatul Qadar. Malam ini dikatakan lebih baik dari 1000 bulan yang lain serta malam yang sangat istimewa di bulan Ramadan.

Kebiasannya, malam Lailatul Qadar akan terjadi pada 10 malam yang terakhir. Tidak semua individu bertuah untuk bertemu dengan malam yang hebat ini. Hanya individu yang terpilih sahaja akan bertemu dengan malam Lailatul Qadar.

Disebabkan itu, pakar agama menggalakkan umat Islam untuk memperbanyakkan amalan di 10 malam terakhir ini. Seorang wanita bernama Ummu Naufal telah berkongsi 6 persiapan yang boleh dilakukan dalam mencari malam yang cukup mulia ini. Semoga ia bermanfaat kepada anda di luar sana.

Malam Laylatul Qadr bakal tiba.

Hadiah hebat yang perlu dicari yang dianugerahkanNya.

Dikongsikan bersama sedikit bagaimana kita sekeluarga boleh atur dan persiapkan diri dan keluarga dalam mencari malam yang lebih mulia dari seribu bulan yang dijanjikanNya;

Usah lagi disibukkan diri dengan urusan dapur, kuih muih eid mahupun keluar membeli belah di tempoh ini (10 malam terakhir). Hentikan!

Menu iftar dan sahur keluarga dipermudahkan.

Aktiviti siang diringankan.

Tidurlah seketika walau tidak biasa tidur di waktu siang. 10 hari terakhir ini sahaja.

Apabila siang sudah cukup rehat, di waktu malam akan terasa segar inshaAllah. Mandilah air suam jika ia boleh menyegarkan tubuh badan. Ringankan makanan berbuka agar badan tidak berasa lemah dan berat kemudian. Jika penggemar minuman panas, siapkanlah minuman panas di dalam termos agar sentiasa ada untuk diminum. Pasangkanlah bauan bakhour atau diffuser minyak pati lemon, inshaAllah ia sangat membantu menaikkan mood, membantu menyegarkan diri dan menaikkan semangat kita.

Solatlah di ruang khusus, atau di mussola kecil keluarga, jika ada. Biarlah ruang ini selesa, bersih, suhu yang sesuai dan baik pengudaraannya.

Elakkan solat di bilik tidur kita, kecuali jika ada penghadang.

Solat, membaca Al Quran dan berzikir diselang-selikan sepanjang malam di ruang khas ini. Hiaslah jika mahu mencantikkan suasana. Ringkaskan ruang dengan apa yang perlu sahaja.

Jika ada bayi, bawa bersama di ruang ini bila si kecil terjaga. Biarkan dia tidur di ruang mussola yang sama sambil kita meneruskan ibadah malam kita.

Subhanallah.

Besar kesan dalam jiwanya inshaAllah.

“Umi, should they write it in points?” Nadiyah bertanya apabila dia ditugaskan membantu adik-adiknya mencatatkan doa yang mahu dipohon sepanjang 10 malam terakhir.

Nadiyah dan Naufal telah diajarkan yang sama ketika seusia adik-adik mereka. Bermula dengan poin sahaja, ditingkatkan kepasa adab menyusun kata dalam memohon doa padaNya.

Doa ditulis agar dirancang rapi apa yang mahu dipohon padaNya. Bila ditulis, menjadi lebih fokus bila berdoa padaNya.

Bersama anak-anak, hafalkanlah doa yang diajarkan Nabi s.a.w kepada Aisyah r.a apabila Baginda ditanya apakah doa terbaik untuk diucapkan pada malam Laylatul Qadr;

“ALLAHUMMA INNAKA ‘AFUWWUN TUHIBBUL ‘AFWA FA’FU ‘ANNII”

(Ya Allah, sesungguhnya Engkau Dzat Yang Maha Pemaaf dan Pemurah maka maafkanlah diriku)

Tingkatkan sedekah kita setiap hari dalam 10 malam terakhir ini. Jika sebelum ini kita memberi makanan iftar kepada jiran tetangga, 10 malam terakhir ini kita memberi kepada yang tidak kita kenali pula.

Pejalan kaki, penjaja di gerai, pencuci sampah…sesiapa sahaja yang dilewati kita.

Edarkan “Ramadan Iftar Bag”. Minta anak-anak isikan di dalamnya; kurma, air, roti, juga sedikit wang, misalnya. Edarkan setiap hari selama 10 hari terakhir ini. Rancanglah berapa beg yang boleh diberikan bersama seisi keluarga.

Amankan suasana rumah tanpa hiburan di kaca tv dan radio. Off telefon bimbit dan disimpan jauh-jauh…..termasuk telefon ibubapa juga ya. Tiada ‘cheat hour’ mahupun ‘reward slot’. Ini dilakukan sepanjang 10 malam terakhir Ramadan tanpa salingan.

Usah risau, 10 hari tanpa bermesej dan media sosial tidak akan merbahayakan sesiapa, inshaAllah.

Subhanallah.

Hebatnya malam Laylatul Qadr ini sepertimana Allah swt sebutkan di dalam Surah Al Qadr;

“Sesungguhnya Kami telah menurunkannya [Al Qur’an] pada malam kemuliaan. Dan tahukah kamu apakah malam kemuliaan itu? Malam kemuliaan itu lebih baik dari seribu bulan. Pada malam itu turun malaikat-malaikat dan malaikat Jibril dengan izin Tuhannya untuk mengatur segala urusan. Malam itu penuh kesejahteraan sampai terbit fajar.”

Lalu duhai diri dan sahabat yang dikasihi sekalian, bersungguh dan berikhtiarlah mencari malam kemuliaan ini bersama keluarga tersayang.

Ingatlah, Ramadan tahun hadapan belum tentu kita ada. Maka usahakanlah sekarang kerana tiada usaha bersungguh kita sia-sia di sisiNya.

Semoga kita semua dipertemukan dengan Malam Penuh Kemuliaan ini dalam keampunan dan redhaNya.


Solat Subuh Berjemaah Di Dalam Komuter, Ramai Yang Kagum Tindakan Sekumpulan Lelaki Ini

Mendirikan solat lima waktu adalah satu kewajipan buat semua umat Islam. Ia juga satu tuntutan ibadah yang harus dititiberatkan apatah lagi merupakan rukun Islam yang kedua.

Tular sebuah perkongsian video di Tiktok menunjukkan para penumpang lelaki sedang melakukan solat subuh secara berjemaah di dalam keretapi komuter. Ia mendapat perhatian orang ramai atas kesanggupan mereka untuk melakukan ibadah tak kira di mana sekalipun.

Situasi itu sering terjadi sewaktu awal pagi sejurus azan subuh berkumandang. Mereka sudah biasa menjalani rutin harian sebegitu kerana tidak sempat untuk menunggu waktu solat subuh di rumah masing-masing.

“Solat itu mudah, kita semua boleh.” itulah kata-kata oleh pemilik video tersebut.

Mereka ini juga sudah bersiap sedia mengambil wudhuk di rumah masing-masing ekoran untuk mendirikan solat terus di dalam komuter. Alangkah bagusnya, ramai penumpang yang lain turut memberi kerjasama dalam memberi ruang dan menghormati keadaan itu.

Setelah ramai yang telah melihat keadaan itu, lantas mereka mengutarakan pendapat untuk pihak syarikat pengangkutan awam itu untuk sediakan koc khas buat mereka yang ingin mendirikan solat.

Ia bagi memudahkan para penumpang Islam untuk mendirikan solat bahkan lebih menyenangkan keadaan di dalam keretapi Komuter. Tambahan lagi, ia juga sudah menjadi rutin harian buat para penumpang yang menaiki komuter itu.

“Subhanallah…dah boleh cadangkan satu kabin untuk yang ingin solat,

“@KTMB boleh minta satu koc bagi tempat solat. Sebagai penambahbaikan.” ujar mereka yang melihat video itu diruangan komen.

Sumber: Says


Selain Makan Kurma, 5 Tip Ini Kalau Nak Kekal Cergas & Bertenaga Sepanjang Ramadan!

Seperti bulan-bulan lain, ketika Ramadan juga kita perlu menitikberatkan soal kesihatan. Berpuasa sepanjang hari tidak bermakna, anda tidak boleh melakukan pelbagai perkara lain.

Urusan anda berjalan seperti biasa, cuma boleh kurangkan sedikit aktiviti kerana tidak mahu kita terlampau penat dan letih pula nanti.

Selain makan kurma, ada beberapa tip yang HIJABISTA nak kongsi untuk memastikan anda kekal sihat, cergas dan bertenaga di bulan mulia ini.

Sila banyakkan minum air terutama air kosong. Ini kerana ketika bulan puasa, air dalam badan cepat hilang dan jika tidak mahu mengalami dehidrasi, banyakkan minum ketika berbuka dan bersahur. Jika ada masa terus terusanlah minum kerana boleh mengekalkan kecergasan sepanjang hari.

Kalau boleh ketika puasa ini elakkan minum minuman berkafein. Ini kerana boleh menyebabkan anda mengantuk dan tidak bermaya untuk melakukan pelbagai perkara. Jika mahu minum, cukuplah secawan ketika berbuka kerana digalakkan minum air panas ketika waktu itu.

Ini paling utama ditekankan. Janganlah asyik tidur ketika bulan puasa dengan alasan letih. Jika terlebih tidur akan menyebabkan anda rasa lesu dan lemah sepanjang hari. Elok anda gantikan masa yang ada dengan bertadarus membaca Al-Quran. Rugi besar jika Ramadan yang hanya 30 hari ini diisi dengan tidur sahaja.

Untuk berbuka, diingatkan supaya masak sendiri. lagi selamat, elok dan terjaga kebersihannya. Kalau boleh kurangkanlah makanan yang bergoreng atau berminyak. Lebih elok yang bakar atau rebus sahaja. Ingat kesihatan itu penting dan kalau boleh elakkan pergi bazar Ramadan.

Kena juga kurangkan makanan yang berempah dan pedas. Ini bagi mengelakkan perut beragam sebab kosong sepanjang hari. Bimbang kalau salah  makan nanti boleh cirit-birit dan mengganggu proses berpuasa. Lagi satu perlu bijak kawal nafsu daripada melihat pelbagai jenis masakan yang sedap dan menyelerakan.

Ini tip paling berkesan untuk memastikan tubuh kekal sihat dan bertenaga  sepanjang hari. Elok jamah buah-buahan dulu sebelum ambil makanan berat. Kalau ikut sunah, makan kurma seulas dua, kemudian solat dulu sebelum pengambilan hidangan lain.


Fahami Nama Dan Fungsi Bahan Dalam Produk Kecantikan, Sebelum Guna Bahan Beracun!

Menurut pencarian google, pencarian “skincare” mencapai tahap tertinggi sepanjang masa bermula dari tahun 2020 dan populariti itu terus meningkat sepanjang tahun ini.

Perawatan kulit dengan jelas telah membawa serangan bahan baru, di mana masing-masing kedengaran bahan terbaik yang mampu memperbaiki kulit anda. Namun adakah anda betul-betul kenal dan faham nama-nama bahan yang disenaraikan? Melalui puncak trend penjagaan kulit, ini adalah bahan-bahan yang dicuba dan yang benar-benar telah bertahan dalam ujian masa dan bernilai menambah rejimen penjagaan kulit anda, serta cara menggunakannya:

Sekiranya menghadapi jerawat yang berterusan atau mempunyai kulit berminyak, bahan penjelasan ini sesuai untuk anda. Bahan ini membantu menganjalkan kilauan, pori-pori dan menghilangkan kulit mati dan bakteria untuk menghasilkan kulit yang lebih cerah bebas dari whitehead, komedo dan selebihnya. Mulailah perlahan dengan bahan-bahan kuat ini dan elakkan penggunaannya secara bersamaan produk lain.

Fungsi: Dihasilkan oleh ragi, bahan pengelupasan ini mengurangkan hiperpigmentasi, memudarkan bintik-bintik gelap dan membunuh bakteria penyebab jerawat dan rosacea.

Untuk siapa: Semua jenis kulit, terutamanya kulit yang rawan jerawat.

Cara menggunakannya: Dua kali sehari (pagi dan malam) atau sekali setiap hari untuk kulit sensitif.

NOTA: Boleh menyebabkan pengeringan atau mengelupas.

Fungsi: BHA adalah asid larut minyak yang menjunam jauh ke dalam liang untuk mensasarkan kelenjar minyak dan mengurangkan rembesan minyak

Untuk siapa: Kulit rawan jerawat dan berminyak, kerana mengurangkan rembesan minyak dan menggugurkan kulit mati untuk mengelakkan jerawat.

Cara menggunakannya: Mulailah dengan penggunaan dua kali seminggu pada kepekatan rendah dan tingkatkan potensi dan frekuensi seperti yang ditoleransi.

NOTA: Walaupun ia adalah bintang pada kulit berminyak, bahan ini mungkin menyebabkan pengelupasan pada mulanya, terutama pada kulit kering atau sensitif.

Fungsi: BHA yang terkenal dengan kekuatan pengelupasan, pembersihan liang dan bakteria.

Untuk siapa: Individu yang mempunyai kulit berminyak dan rawan jerawat, terutamanya mereka yang ingin merawat dan mencegah whitehead dan blackhead.

Cara menggunakannya: Sapukan sebagai rawatan spot atau tukarkan pembersih wajah dengan asid salisilik atau sekali dua kali seminggu, tingkatkan frekuensi sekiranya sesuai.

NOTA: Kuasa pencegah jerawat ini boleh merengsakan kulit sensitif atau kulit kering.

Bahan-bahan yang memukul berat ini melicinkan kedutan dan garis halus dengan meningkatkan pengeluaran kolagen dan pergantian sel untuk kulit yang muda, berwajah cerah dan sekata. Oleh kerana kulit akan mengelupas, pada mulanya mungkin terasa jengkel: Mulailah perlahan, elakkan penggunaan bersama pengelupasan lain dan selalu ikuti SPF!

Fungsi: AHA adalah asid larut air yang berasal dari buah-buahan atau tebu yang mengelupaskan kulit kusam, kering dan merangsang pengeluaran kolagen untuk mengurangkan kedutan.

Untuk siapa: Siapa sahaja yang menjadi perhatian utama adalah anti penuaan atau mereka yang mempunyai kulit kering.

Cara menggunakannya: Mulakan dengan kepekatan yang lebih rendah dan lakukan sehingga penggunaan harian, seperti yang boleh diterima.

NOTA: AHA meningkatkan kepekaan kulit terhadap sinaran UV, jadi gunakan SPF setiap hari. AHA juga boleh menyebabkan luka bakar kimia dangkal pada warna kulit yang lebih gelap.

Fungsi: Benih botani kuno ini adalah alternatif yang lebih lembut dan berkesan untuk retinol. Ini anti-radang, anti-mikroba, dan meningkatkan pengeluaran kolagen, dan mengurangkan penampilan garis-garis halus, kedutan, dan hiperpigmentasi.

Untuk siapa: Selamat untuk semua jenis kulit dan yang berkaitan dengan penuaan, tetapi sangat sesuai untuk jenis kulit yang tidak boleh bertolak ansur dengan retinol contoh kulit sensitive dan rosacea.

Cara menggunakannya: Selamat digunakan sekali hingga dua kali sehari, pagi atau malam.

NOTA: Apa-apa bahan baru boleh menyebabkan reaksi. Mulakan perlahan-lahan dan lakukan penggunaan seharian.

Fungsi: AHA yang meminimumkan pori-pori, melawan jerawat dan mempercepat pergantian sel untuk kulit yang lebih segar dan kelihatan lebih muda.

Untuk siapa: Semua jenis kulit, walaupun jenis kulit sensitif atau kering harus menggunakan formula dengan kepekatan 5%, maksima.

Cara menggunakannya: Sapukan setiap hari pada kulit berminyak dan rawan jerawat pada kepekatan hingga 10% dalam serum, toner, kulit dan pembersih.

NOTA: Boleh menyebabkan kerengsaan pada kulit kering atau sensitif, malahan luka bakar dangkal pada kepekatan melebihi 10%.

Fungsi: Larutan lemak vitamin A, retinol adalah ramuan anti-penuaan yang boleh dipercayai. Mampu mencegah degenerasi kolagen, mendorong pergantian sel kulit dan menguatkan kulit daripada pembentukan kedutan.

Untuk siapa: Selamat untuk semua jenis kulit, tetapi terbaik untuk jenis kulit yang matang atau sesiapa sahaja yang ingin mencegah tanda-tanda penuaan.

Cara menggunakannya: Gunakan sekali sehari sebelum tidur, setelah kulit menyesuaikan diri.

NOTA: Retinol boleh menjengkelkan dan menyebabkan kemerahan, kekeringan, pengelupasan pada mulanya: Jangan gunakan bersama dengan pengelupasan kimia atau asid. Oleh kerana ia meningkatkan kepekaan matahari, gunakan SPF setiap hari.

Sekiranya kulit anda kering, sensitif, terdedah kepada kemerahan atau diserang ekzema, penghidrat yang menenangkan dan berkhasiat ini akan menjadi penyelamat anda. Gunakan mereka sendiri dan / atau segera setelah mengikuti rejimen pengelupasan.

Fungsi: Jenis lemak yang berlaku secara semula jadi ini menyatukan sel-sel kulit untuk membantu membentuk segel kalis air dan penghalang kulit yang sihat yang menjadikan kulit sentiasa terhidrat.

Untuk siapa: Setiap individu, terutama mereka yang mempunyai kulit matang dan kulit gatal, mudah terengsa, kering atau gatal.

Cara menggunakannya: Sapukan setiap hari dalam losen atau krim sahaja atau diikuti dengan retinoid, hidroksi asid dan pengelupasan untuk mencegah kerengsaan yang berpotensi.

NOTA: Ceramides berlaku secara semula jadi, tetapi habis dengan usia dan kesihatan kulit yang buruk. Ceramida bersifat bio sama dengan kulit yang dihasilkan secara semula jadi.

Fungsi: Centella asiatica (cica) adalah ramuan yang kaya dengan anti-radang yang menenangkan kemerahan dan kerengsaan, mengatur sintesis kolagen dan melindungi dari kerosakan persekitaran.

Untuk siapa: Setiap individu, terutama mereka yang mengalami jerawat, rosacea atau kekeringan dan kepekaan yang teruk.

Cara menggunakannya: Sapukan krim atau serum yang berisi cica untuk membersihkan kulit setiap malam, ketika kulit dalam mod pembaikan.

NOTA: Periksa senarai ramuan – cica, rumput harimau, centella asiatica, atau madecassoside mesti berada di bahagian atas.

Fungsi: Humectants adalah bahan yang menarik kelembapan ke dalam kulit untuk membantu meningkatkan kandungan lembapan dari masa ke masa.

Untuk siapa: Semua jenis kulit, Tetapi sangat penting untuk kulit kering.

Cara menggunakannya: Humektan seperti gliserin, asid hylauronik, lidah buaya dan urea sering diformulasikan dalam pelembap dan krim di samping oklusi dan emolien. Sapukan sekali hingga dua kali sehari.

NOTA: Oleh kerana humecants mengeluarkan kelembapan dari mana saja, bahan ini mungkin meningkatkan kekeringan kulit jika anda tinggal di persekitaran yang sangat kering dengan menyerap air dari kulit dan bukannya udara.

Fungsi: Molekul gula yang dihasilkan secara semula jadi yang terdapat di kulit, sendi dan tisu sebagai penghubung, humektan lembut ini menarik sehingga 1.000 kali berat badannya ke dalam air untuk menghidrat, melicinkan dan mengeringkan kulit kering atau berkedut.

Untuk siapa: Semua jenis kulit (reaksi alahan jarang berlaku kerana ia berlaku secara semula jadi), tetapi sangat berguna untuk kulit kering atau matang yang memerlukan penghidratan mendalam.

Cara menggunakannya: Paling sering dijumpai pada produk seperti penyegar, krim, losen, serum dan topeng muka. HA boleh digunakan dua kali sehari walaupun pada kulit sensitif.

NOTA: Kulit menghasilkan HA yang kurang semula jadi seiring bertambahnya usia, yang menyumbang kepada keperitan dan kedutan. Periksa label penjagaan kulit yang tentera “sodium hyaluronate.”

Fungsi: Derivatif larut dalam air niasin atau vitamin B3 (vitamin penting yang tidak dihasilkan oleh badan) mempunyai kebaikan anti-radang, menenangkan dan mencerahkan warna kulit pada waktu malam.

Untuk siapa: Semua jenis kulit; Dapat membantu mengurangkan pengeluaran sebum pada kulit berminyak, mengekalkan kelembapan pada kulit kerin, dan memupuk pengeluaran ceramide untuk memperbaiki kulit yang terganggu oleh rosacea atau eksim.

Cara menggunakannya: Biasanya diformulasikan seperti serum dan krim. Paling berkesan dengan pengguna dua kali sehari.

NOTA: Cara niacinamide berfungsi pada kulit tidak difahami sepenuhnya, tetapi beberapa kajian menunjukkan manfaat penjagaan kulit secara klinikal.

Minyak wajah adalah ceri di atas mana-mana rejimen penjagaan kulit dan ada satu di luar sana untuk setiap jenis kulit. Gunakan secara solo, campurkan ke dalam pelembap, atau tekan ke kulit sebagai langkah terakhir rutin malam anda untuk kulit yang bersinar dan berkhasiat.

Fungsi: Minyak kastor sarat dengan asid lemak emolien yang menghidrat dan membuat kulit lembap terasa lebih lembut, serta asid ricinoleic, antioksidan kuat yang melindungi kulit dari radikal bebas yang menyebabkan kehilangan kolagen dan kedutan.

Untuk siapa: Semua jenis kulit, tetapi sangat bermanfaat untuk kulit kering atau matang. Minyak kastor juga bagus untuk bulu mata yang tipis dengan membantu menganjalkan dan menebalkan rambut.

Cara menggunakannya: Sapukan pada kulit yang bersih dan kering satu hingga dua kali sehari sesuai keperluan. Sapukan dengan perlahan pada kening atau bulu mata, berhati-hati agar tidak terkena mata.

NOTA: Minyak kastor biasanya dicairkan untuk penjagaan kulit. Menggunakan minyak kastor secara langsung boleh menyebabkan kerengsaan, keradangan dan kekeringan pada kulit.

Fungsi: Minyak jojoba adalah minyak yang ringan namun menghidratkan untuk melembutkan dan menghidrat kulit, mengurangkan penampilan kedutan dan mengurangkan keradangan.

Untuk siapa: Jojoba meniru minyak semula jadi kulit kita, jadi boleh diterima dengan baik oleh semua jenis kulit. Komposisinya serupa dengan sebum semula jadi kulit, jadi ia tidak akan menyumbat liang tetapi sangat menghidratkan.

Cara menggunakannya: Untuk kulit kering, sapukan minyak jojoba ke kulit hingga dua kali sehari sejurus selepas pembersihan. Sekiranya anda mempunyai kulit berminyak, cubalah menggunakannya setiap hari atau dicampurkan dengan pelembap.

NOTA: Walaupun jarang berlaku, ia berpotensi menyebabkan beberapa kesan sampingan seperti ruam atau reaksi alergi.

Fungsi: Minyak rosehip dibungkus dengan asid lemak anti-radang dan vitamin A dan C yang menghaluskan, menegangkan dan mencerahkan kulit juga memudarkan parut, hiperpigmentasi, malahan stretch mark.

Untuk siapa: Diterima dengan baik oleh kebanyakan jenis kulit, tetapi bagus untuk sesiapa sahaja yang ingin memudarkan parut, meningkatkan cahaya dan menegangkan kulit.

Cara menggunakannya: Mulailah kecil dengan menepuk beberapa titis pada kulit yang dibersihkan pada waktu tidur. Selesaikan hingga bersih, lembap kulit pada waktu pagi dan malam.

NOTA: Alergi terhadap minyak rosehip jarang berlaku, tetapi ramuan baru berpotensi mencetuskan reaksi. Sapukan patch ujian ke garis rahang anda terlebih dahulu dan biarkan 24 jam.

Fungsi: Versi squalene yang terhidrogenasi (lipid yang dihasilkan secara semula jadi oleh kelenjar minyak) meniru molekul semula jadi untuk menghidrat, memperbaiki dan melindungi penghalang kulit.

Untuk siapa: Semua jenis kulit, terutamanya untuk menenangkan kulit kering dan eksim, tetapi juga mesra kulit berminyak kerana ringan, tidak berminyak, juga tidak mungkin menyumbat liang.

Cara menggunakannya: Dua kali sehari, setelah membersihkan dan menggunakan serum, sapukan beberapa titis minyak squalane ke wajah dan diikuti dengan pelembap.

NOTA: Secara tradisional, squalene bersumber dari hati ikan yu, walaupun banyak jenama telah beralih ke sumber nabati seperti dedak padi, kuman gandum, dan tebu.

Ketua Pengarah Kesihatan Tan Sri Dr Noor Hisham Abdullah berkata orang ramai tidak seharusnya membeli atau menggunakan ketiga-tiga produk ini Krim NP Beauty FM, Krim FB NP Beauty dan Krim Malam AS’S Beauty.

“Merkuri diharamkan dalam produk kosmetik kerana ia boleh menjejaskan kesihatan. Ia boleh meresap ke dalam badan dan merosakkan buah pinggang dan sistem saraf,” katanya dalam satu kenyataan pada siding akhbar Sabtu, 8 Jan.

“Ia juga boleh menjejaskan perkembangan otak bayi kecil atau bayi dalam kandungan, selain menyebabkan ruam, kerengsaan dan perubahan pada kulit,” katanya.

Beliau menasihatkan peniaga supaya menghentikan segera penjualan dan pengedaran produk tersebut kerana ia merupakan satu kesalahan di bawah Peraturan Kawalan Dadah dan Kosmetik 1984.

Dr Noor Hisham berkata di bawah peraturan itu, individu boleh didenda maksimum RM25,000 atau penjara tiga tahun atau kedua-duanya bagi kesalahan pertama, dan denda sehingga RM50,000 atau penjara tidak lebih lima tahun atau kedua-duanya. untuk kesalahan berikutnya.

“Syarikat boleh didenda sehingga RM50,000 untuk kesalahan pertama dan sehingga RM100,000 untuk kesalahan berikutnya,” tambahnya.

Beliau berkata mereka yang telah menggunakan produk itu perlu segera berhenti menggunakannya dan mendapatkan nasihat daripada profesional kesihatan jika mereka mengalami sebarang ketidakselesaan atau kesan sampingan yang buruk. Orang ramai dinasihatkan menyemak status pemberitahuan produk kosmetik di laman web Agensi Pengawalseliaan Farmaseutikal Kebangsaan di www.npra.gov.my atau aplikasi Status Produk NPRA yang boleh dimuat turun dari Google Play Store.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


“Kalau Anda Tidak Boleh Bersembahyang Dalam Pakaian Seperti Itu, Jangan Pakai,” – Cantik Sungguh Hijrah Izara Aishah

Kisah penghijrahan Izara Aishah sebelum ini mengejutkan ramai pihak, tiba-tiba sahaja pelakon wanita popular ini mula memadam gambar tidak berhijabnya di laman sosial dan memuatnaik penampilan terbaharu dirinya yang sudah berhijab.

Disambut baik oleh keluarga, para peminat dan juga seluruh warganet, penghijrahannya mencuri tumpuan. Jika dilihat pada penampilan Izara yang terkini, dia memilih untuk mengenakan tudung labuh yang benar-benar menutup dada dan juga menggayakan busana longgar tanpa mengikut bentuk tubuh. Labuh lengan bajunya juga dimestikan sampai ke pergelangan tangan.

Memetik kata-kata ciapan di laman Twitternya, dia berkata, “Kalau anda tidak boleh bersembahyang dalam pakaian seperti itu, jangan pakai. Jika anda tidak mahu perkataan tersebut menjadi perkataan terakhir anda, jangan ungkapkan.”

Sebuah mesej yang sangat ringkas tetapi sangat mendalam. Sentiasalah kita berpakaian sebagaimana kita hendak bertemu tuhan, dan sentiasalah menjaga lidah dalam percakapan.

HIASI KEMPEN FESYEN

Menarik perhatian warganet baru-baru ini, Izara telah menghiasi kempen sebuah jenama fesyen tempatan, Shawl Publika, yang menampilkan rangkaian rekaan hijab yang sangat cantik. Koleksi yang diberi nama ‘Tudung Zara’ ini menyerlahkan corak rekaan geometri dan juga flora dalam limpahan warna-warna yang menaikkan seri sesiapa sahaja yang memakainya.

Paling penting, penataan gaya hijab yang dikenakan juga mengikut gaya Izara yang mana hijab menutup dada dan busana yang dipadankan juga longgar dan labuh lengan baju menutup sehingga ke pergelangan tangan.

Untuk pada hijabi yang mahukan gaya tudung baharu, mungkin anda boleh mencedok ilham dari stail penataan hijab yang digayakan selebriti popular ini. Tidak perlu penataan yang keterlaluan, cukup ringkas, namun mengikut syariat. Biarkan warna dan rekaan corak hijab yang menaikkan seri wajah.

Sumber: Twitter Izara Aishah
Sumber gambar: Instagram Shawl Publika


“Doakanlah Agar Hati Saya Kuat Untuk Bertudung”-Betty Banafe

Semenjak beberapa bulan ini, aktres terkenal Betty Banafee,39, menjelaskan bahawa dia sedang berada dalam tempoh percubaan dengan imej bertudung.

Menurutnya, adalah penting baginya untuk melaksanakan kewajipan lain terlebih sementara membaiki imej bertudungnya.

“Saya utamakan kewajipan lain seperti menjaga solat, berzakat terlebih dahulu dan InsyaAllah doakanlah agar hati saya kuat untuk kekal bertudung dan semoga dipermudahkan segalanya untuk Betty menjadi lebih baik,” katanya kepada mStar.

Dalam pada itu, Betty atau nama sebenarnya Betty Ibtisam Abu Bakar Banafe akan bersama-sama dengan artis-artis lain berusaha mempromosikan laman web ‘jomsedekah.com’, satu platform amal jariah bagi membantu Persatuan Sindrom Down Malaysia (PSDM).

Di samping itu, pelakon drama Spa Q ini juga bakal menjayakan Fesyen Vaganza Amal 2019 yang akan diadakan pada 20 April akan datang.

Menariknya, Fesyen Vaganza Amal ini juga bakal mempersembahkan 60 rekaan daripada pereka fesyen terkenal seperti Anas Abdullah oleh 30 orang selebriti dan 30 orang kanak-kanak sindrom down.


Nak Kurus? Mudah Sahaja, Dengan Campuran 4 Bahan Alami Ini Boleh Bantu Bakar Lemak Degil!

Memiliki tubuh yang kurus dan ramping memang menjadi impian setiap gadis. Ramai yang berkeinginan untuk menurunkan berat badan tetapi sedikit yang cenderung untuk bekerja keras di gim. Sebaliknya setia dengan pemakanan dan diet yang sihat.

Jadi, Hijabista mahu kongsikan cara yang lebih mudah dan bajet untuk membakar lemak-lemak degil di dalam tubuh. Malah kalori akan lebih cepat terbakar dan memastikan anda sentiasa kenyang. Apabila situasi ini berlaku, anda akan makan lebih sedikit dan akhirnya akan mengurangkan berat badan anda.

P/S: Anda harus minum setengah jam sebelum sarapan dan pastikan perut kosong untuk hasil terbaik. Elakkan juga makanan bergula untuk mendapat hasil lebih cepat.


Sukar Untuk Tidur, Bacalah Doa Pendek Ini Untuk Dimudahkan Tidur Dan Lena Sepanjang Malam.

Masalah susah untuk tidur bukanlah perkara yang harus dipandang ringan kerana ia boleh menjejaskan kesihatan tubuh badan kita. Apabila kita sukar untuk tidur, ini bermakna fikiran kita tidak tenang dan akan menyebakan waktu tidur terjejas. Kesannya, pada keesokan pagi, badan akan lesu dan tidak bermaya kerana tidak mendapat tidur yang cukup.

Dalam Islam, setiap masalah yang kita hadapi pasti ada penawarnya. Sudah pasti penawarnya ada di dalam kitab Al-Quran yang sememangnya menjadi rujukan utama buat kita sebagai umat Islam. Ada satu doa yang ingin kami kongsikan kepada kamu yang mengalami masalah sukar untuk tidur, yang sudahpun diajar oleh Rasulullah S.A.W.

اللَّهُمَّ غَارَتِ النُّجُومُ ، وَهَدَأَتِ الْعُيُونُ ، وَأَنْتَ حَيٌّ قَيُّومٌ

يَا حَيُّ ، يَا قَيُّومُ ، أَنِمْ عَيْنَيَّ وَأَهْدِئْ لَيْلِي

Maksudnya:

Ya Allah, telah malap bintang-bintang, dan telah tenang mata-mata manusia, dan Engkau maha berkuasa, Wahai yang Maha Berkuasa, lelapkanlah mataku dan tenangkanlah malamku ini .

Sedikit penerangan mengenai doa mudah tidur ini, ia diriwayatkan oleh At-Tabraniy dan Ibn al-Sunni, dari Hajjaj bin Imran As-Sadusiy, dari Amru bin Al-Husain, dari Muhammad bin Abdillah dari Thaur bin Yazid dari Khalid bin Ma’dan dari Abdul Malik bin Marwan bahawa:

bapanya pernah mengatakan bahawa Zaid bin Thabit pernah mengadu kepada Nabi saw tentang penyakit tidak boleh tidur malam yang menimpanya, lalu baginda saw mengajarnya doa di atas.

Menurut hadith riwayat Ibnus Sunni, Zaid bin Thabit r.a yang mengalami masalah sukar untuk tidur (insomnia) akhirnya dapat tidur dengan nyenyaknya berkat beramal dengan doa yang diajar oleh Nabi saw ini .

Jadi, bagi kamu yang seringkali mengalami masalah susah untuk tidur atau insomnia, bacalah doa ino supaya diberi ketenangan di malam hari dan dipelihara oleh-Nya.InsyaAllah. Selamat beramal!


Keputihan Bukan Najis & Boleh Solat. Ketahui  Juga Jenis-jenis  Dan Faktor Menyumbang Keputihan.

Sebagai wanita kita tidak pernah lari dari mengalami masalah keputihan. Kadang-kadang keputihan ini buat kita rasa tidak selesa lebih-lebih lagi jika mahu solat.

Jadi ramai yang tertanya-tanya apakah keputihan ini dianggap najis dan bolehkah ia membatalkan wuduk hingga menjejaskan solat kita.

Ini jawapan Ustaz Azhar Idrus berhubung permasalahan ini.

1. Apabila cairan tersebut keluar dari mulut faraj yang zahir maka hukumnya suci. Ia tidak membatalkan wuduk.
2. Apabila cairan tersebut keluar dari dalam faraj tetapi dari kawasan yang dikira zahir, maka hukumnya suci menurut pendapat yang paling sahih. Ia juga tidak membatalkan wuduk.
3. Apabila cairan tersebut keluar dari bahagian batin faraj, maka hukumnya najis dan menyebabkan batalnya wuduk.
Antara punca terjadinya keputihan ialah sebab Menopause, ubat penyubur kehamilan, kesan yang berpunca dari rahim, seluar dalam yang ketat, setengah sabun pembersih vagina dan stress.

Dipetik dari Kitab :
Hasyiyah I’anatut Tholibin & Hasyiyah Al-Jamal Ala Syarah Al-Manhaj

Wallahua’lam

Juga dikenali sebagai hari kering, keputihan yang dialami akan bertekstur kering, melekit dan menyukarkan penembusan semasa seks.
Vulva anda akan rasa kering dan ini biasanya berlaku semasa tempoh anda tidak subur iaitu 7 hari sebelum dan selepas kitaran haid anda.

Peluang untuk hamil semasa tempoh ini juga sangat nipis, walaupun tidak menggunakan perancang. Tujuan keputihan kering ini ialah untuk menghalang sperma dari memasuki rahim.

Apabila tahap estrogen dalam badan bertambah, rahim akan menghasilkan keputihan yang lebih cair dan vulva mungkin akan rasa melekit ataupun basah. Anda juga mungkin akan mendapati keputihan yang semakin melekit dan basah pada bibir faraj semasa tempoh ovulasi dan hari kering.

Tempoh ini biasanya di antara hari ke-7 atau hari ke-11, jika anda mempunyai kitaran 28 hari. Keputihan ini lebih nipis dan hanya boleh menghalang sperma lemah dari memasuki rahim.

Apabila semakin dekat dengan tempoh ovulasi, anda akan mengalami keputihan yang licin dan panjang. Ia sering disamakan dengan putih telur.
Anda mungkin merasakan sensasi basah disebabkan keputihan seperti putih telur dan ada yang mungkin keluar bergumpal-gumpal.
Ini adalah tanda ovulasi yang baik dan berlaku antara 12 dan 16 hari dalam kitaran 28 hari. Jika anda sedang berusaha untuk hamil, ini adalah masa yang baik untuk bersama pasangan! Jenis keputihan ini akan memberi laluan mudah untuk sperma berkualiti memasuk rahim.

Ini adalah antara jenis keputihan wanita yang normal dan boleh dilihat pada awal atau akhir kitaran haid bulanan. Walaubagaimanapun, jika teksturnya seperti lendir tebal seakan keju dan ada rasa gatal-gatal, ada kemungkinan ia adalah jangkitan yis. Tanda-tanda jangkitan yang lain termasuklah bau busuk, sakit punggung dan gatal-gatal yang teruk atau tidak selesa.

Beberapa hari sebelum ovulasi, keputihan anda akan berubah menjadi licin. Mukus serviks akan menjadi kurang pekat dan menjadi lebih licin.
Fakta menarik: hari terakhir keputihan normal ini sebenarnya hari anda paling subur dalam bulan itu.
Itu kerana hari terakhir sebelum telur dilepaskan dan keputihan yang dikeluarkan semasa tempoh subur ini sangat kaya dengan kalium.

Antara semua jenis keputihan wanita yang dialami, jenis ini boleh berlaku pada bila-bila masa. Keputihan ini adalah normal dan sering kelihatan selepas anda melakukan senaman yang berat.

Sebaik saja haid anda berakhir, anda mungkin mengalami keputihan yang berwarna perang. Jangan risau, ia juga antara jenis keputihan wanita yang biasa. Ini adalah cara faraj membersihkan diri selepas datang haid.
Jika anda telah melakukan hubungan seks tanpa perancang dan mengalami keputihan berwarna perang, ini mungkin tanda kehamilan.

Pendarahan yang bukan haid pula maksudnya keguguran. Jika kurang pasti, jumpa pakar wanita anda dengan segera dan dapatkan pemeriksaan lengkap. Tapi untuk wanita yang sudah putus haid ini mungkin tanda kanser serviks. Jadi rajinlah melakukan ujian Pap Smear tahunan untuk mengelak keraguan itu.

Keputihan yang berwarna kuning mungkin tanda jangkitan. Keputihan kuning ini biasanya tebal dan berbau busuk. Ia juga tanda trichomoniasis, iaitu sejenis penyakit kelamin.

Kebanyakan wanita yang sedang mengalami jangkitan klamidia atau gonorrhea tidak akan menunjukkan tanda-tanda kecuali keputihan berwarna kuning. Jadi dapatkan perhatian pakar jika anda mengalami ini.

Ini juga antara jenis-jenis keputihan wanita yang tidak normal dan biasanya tanda jangkitan dalaman yang serius. Sekiranya ia disertai dengan bau busuk, ia juga tanda penyakit trichomoniasis.
Anda perlu berjumpa pakar wanita dengan segera jika anda mengalaminya.

Setelah melihat jenis-jenis keputihan wanita yang disenaraikan di sini, kini anda lebih berpengetahuan tentang keputihan yang normal dan yang tidak normal. Jika anda sedang mengalami keputihan yang tidak normal jangan segan untuk berjumpa pakar wanita anda untuk mendapat rawatan,

Kebersihan di bahagian sulit wanita (faraj) perlu dijaga dengan baik agar jangkitan tidak berlaku.

Wanita sentiasa digalakan untuk mencuci bahagian sulit dengan air bersih dan memastikan ia kering selepas membuang air kecil dan selepas aktiviti seksual. Kelembapan pada bahagian faraj akan menggalakkan pertumbuhan dan jangkitan mikroorganisma seperti kulat dan bakteria.

2. Faktor Hormon

Gangguan keseimbangan hormon dalam tubuh boleh juga boleh menyebabkan seseorang wanita menghadapi penyakit kuputihan. Ketidakseimbangan hormon dalam darah disebabkan oleh beberapa perkara yang tersenarai di bawah:

3. Faktor Gaya Hidup

Gaya hidup seseorang wanita sangat mempengaruhi status kesihatan beliau. Wanita yang aktif dalam aktiviti seksual yang tidak sihat, misalnya melakukan aktiviti seks rambang dengan lebih daripada seorang pasangan lebih cenderung untuk mendapat pelbagai jangkitan pada bahagian faraj.

4. Faktor Kesihatan

Wanita yang menghadapi penyakit kencing manis, lebih mudah mendapat penyakit keputihan disebabkan oleh kandungan gula yang tinggi dalam rembesan faraj yang membolehkan pertumbuhan kulat yang banyak dan berkembang biak di bahagian faraj. Selain itu wanita yang mempunyai system daya tahan badan yang rendah atau terjejas seperti pesakit AIDS,atau barah, atau leukimia juga berhadapan dengan risiko yang tinggi untuk mendapat jangkitan faraj.


Ia Bukan Cuma Kurang Tidur, Ini Antara Punca Kemunculan Mata Panda!

Lingkaran hitam di bawah mata, sering dirujuk sebagai mata panda, sering melanda orang yang mempunyai tempoh tidur yang singkat. Walaupun nampak remeh, mata panda itu boleh merosakkan rupa seseorang. Yelah, muka tak nampak segar disebabkan mata panda.

Walaupun anda boleh menipunya dengan menggunakan pembetulan warna dan concealer, anda juga penting untuk mengamalkan gaya hidup sihat dengan tidur yang cukup, mengambil dua liter air sehari dan mengekalkannya dengan menggunakan produk penjagaan kulit.

Bercakap tentang mata panda, adakah anda tahu bahawa terdapat punca lain mata panda itu selain kurang tidur? Mengenai segala-galanya, bukan? Jom pelajari maklumat lengkap di bawah!

1.Faktor Usia

Mata panda bukan sahaja selalu disebabkan oleh kekurangan rehat, tetapi juga dengan usia. Anda harus tahu bahawa apabila kita meningkat usia, kulit perlahan-lahan menipis.

Walau bagaimanapun, masih belum terlambat. Untuk mengurangkan penampilan mata panda, anda boleh mula merawat kawasan mata dengan krim mata yang mengandungi kafein. Bahan-bahan ini dipercayai dapat mengurangkan kemerahan, bengkak dan pengumpulan cecair di sekitar mata.

Selain kafein, anda juga boleh menggunakan krim mata yang mengandungi retinol dan asid hyaluronik.

2.Faktor Genetik

Mata panda juga boleh berlaku kerana ibu bapa mempunyainya. Namun, mata panda disebabkan oleh faktor genetik yang biasanya muncul pada zaman kanak-kanak.

Faktor genetik yang menyebabkan mata panda boleh dilihat dari bentuk tulang hingga pigmentasi kulit.

Terdapat juga risiko mata panda bagi penghidap alahan. Ini disebabkan oleh lebam akibat keradangan yang berlaku bersama dengan geseran di kawasan mata, menyebabkan saluran darah pecah.

Untuk mengelakkan mata panda pada penghidap alahan, seseorang boleh cuba mengurangkan gejala alahan terlebih dahulu.

4.Sinar Matahari

Bukan sahaja meninggalkan kesan hitam pada bahagian kulit, pendedahan matahari juga boleh mencetuskan mata panda. Ini boleh berlaku apabila cahaya matahari mengenai kulit di bawah mata.

Tetapi jangan risau, kerana selain menyapu pelindung matahari di seluruh muka anda, anda juga boleh melindungi mata anda dengan cermin mata hitam.

Ini adalah empat lagi punca kemunculan mata panda. Saya harap maklumat ini berguna untuk anda, ya, Hijabi!


Elak Masalah Kulit Luka, Gatal Dan Kasar, Ini 10 Tip Bercukur Yang Wajib Anda Lakukan!

Walaupun  dengan menggunakan wax atau threading dikatakan boleh melambatkan pertumbuhan bulu, tetapi masih ramai wanita memilih untuk bercukur.

Namun begitu, cara dan penggunaan pencukur yang salah boleh membuatkan kulit kering, gatal-gatal dan menyebabkan iritasi pada kulit yang akhirnya meninggalkan parut yang hodoh. Untuk mengelakkan hal ini berlaku, kami ada beberapa tip yang perlu anda tahu sebelum bercukur.

1. Menurut kajian oleh Gillette, 60 peratus wanita mengalami masalah iritasi dan kulit kering setelah bercukur. Untuk mengelakkannya, pilih pencukur yang mempunyai bilah yang sedikit kerana ia bukan sahaja boleh menghilangkan bulu tetapi juga akibat bilah yang banyak, ia juga mampu menanggalkan lapisan subdermal yang menyebabkan iritasi dan gatal-gatal.

2. Sekiranya anda mahu bulu di bahagian badan tumbuh lebih lambat, gunakan krim pencukur kerana ia bukan sahaja melambatkan pertumbuhan bulu, ia juga membuatkan bulu baru tumbuh lebih halus daripada biasa.

3. Periksa krim pencukur terlebih dahulu. Sekiranya ia mengandungi alkohol atau pewangi, jangan beli kerana ia boleh menyebabkan iritasi dan mengeringkan kulit.

4. Sekiranya krim pencukur anda habis, jangan sekali-kali menggantikan sabun sebagai krim pencukur kerana ia mengandungi banyak pewangi yang boleh mengeringkan kulit. Sebaliknya, gantikan dengan perapi rambut sekiranya keadaan terdesak.

6. Jangan sesekali menggunakan pencukur lelaki kerana bentuknya telah direka khas untuk kaum lelaki yang tidak sesuai buat wanita. Penggunaan pencukur khas untuk wanita juga mengelakkan anda daripada terluka ketika bercukur.

7. Tukar pencukur dengan kerap kerana bilah pencukur akan menjadi tumpul setiap kali menggunakannya. Bilah yang tumpul membuatkan anda cuba mencukur di satu-satu bahagian badan dengan frekuensi yang banyak dan berpotensi untuk menyebabkan luka dan iritasi.

8. Walau serapat mana anda dengan rakan serumah, jangan sesekali berkongsi pencukur dengan mereka. Secara logiknya, ia tidak bersih untuk berkongsi dan sekiranya anda tidak tahu tuan punya pencukur itu menghidap HIV, anda mungkin boleh berjangkit tanpa anda sedari.

9. Mandi dengan air panas sebelum bercukur kerana ia boleh melembutkan kulit dan merehatkan folikel rambut yang memudahkan proses pencukuran.

10. Lebih baik untuk menyapukan bedak herba atau bedak bayi ke atas kulit yang baru dicukur berbanding losen pelembab untuk mengelakkan gatal-gatal.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Ini Yang Patut Kita Buat Pada 10 Malam Terakhir, Kalau Nak Jumpa Lailatul Qadar.

Diam tak diam sudah masuk 10 malam terakhir Ramadan. Inilah malam paling ditunggu-tunggu sekalian umat Islam. Malam lailatul qadar yang lebih baik daripada malam-malam sebelumnya

Sepatutnya malam inilah kita berteleku di tikar sejadah sambil melakukan pelbagai amalan ibadah dengan membaca Quran, berzikir dan mengerjakan amalan solat sunat.

Namun senario sekarang apa yang kita perhatikan, 10 malam terakhir inilah bagaikan lubuk rezeki kepada peniaga di Bazar Ramadan. Mana taknya, jualan barangan raya lebih murah daripada biasa dan Bazar Ramadan akan dibuka hingga dinihari. Seakan pesta apabila ada yang lelong pakaian ataupun kuih raya pada harga sangat murah.

Bukan itu sahaja, malah peniaga online juga tidak kurang sibuknya menjual baju raya di saat akhir. Semua blogger dan peniaga kecil bersaing menampilkan rekaan terkini. Malah untuk lebih senang ada yang menjual pakaian secara pakej sekeluarga.

Pelbagai strategi digunakan dan ada yang lebih awal mempromosi di laman sosial hingga kemudiannya timbul isu ciplak hasil rekaan orang lain. Isu yang bukan sekali dua timbul namun setiap kali raya, pasti ianya berbangkit kembali. Namun begitu, bagi peniaga bagai sudah set di minda ‘Tak kesah lah tiru ke tak? Janji laku, janji masyuk’.

Walau bagamanapun, bagi mereka yang mementingkan kualiti dan rekaan eksklusif tetap dengan memilih rekaan dari pereka terkenal. Rekaan lebih asli dan berkualiti, bagi mereka yang ‘bajet’ utuh dengan pendirian pilih yang ciplak rekaan seakan-akan janji menang memakai.

Persoalannya admin ingin katakan disini dalam kita sibuk menjayakan misi ciplak-menciplak ni bagaimana pula misi dalam merebut 10 malam terakhir Ramadan. Sepatutnya di sepertiga 10 mlam akhir ini kita umat Islam bersedia dalam meningkatkan ibadah puasa dalam merebut syafaat 10 malam lailatul qadar.

Daripada kita asyik mempersoalkan isu ini, ayuh kongsi tip menjelang 10 malam terakir ini.

1. Muliakan niat, bersihkan hati yang tulus dengan memaksimakan ibadah.

2. Bacalah tafsir Al Quran dan fahami isi kandungannya.

3. Jangan menunggu sehingga ke malam 27 seharusnya bangun setiap malam 10 terakhir lakukan ibadah. “Barangsiapa yang terjaga (tidak tidur) di malam lailatul qadar dengan iman dan harapan dosa-dosanya akan diampunkan”. Insya-Allah.

5. Hafalkan doa malam lailatul qadar ‘Allahumma innaka ‘afuwun tuhibbul ‘afwa fa’ fu ‘anni (Ya Allah kau maha pengampun, maka ampunilah aku.)

6. Pakailah pakaian yang indah dan wangi-wangian ketika beribadah.

7. Bukan malam pasang status di laman sosial contohnya: (alhamdulilah nikmatnya dapat bermunajat ….)

8. Sabar menahan segala dugaan di 10 malam terakhir.

9. Yang paling penting Husnudhzon lah kepada Allah. Ketika bermunajat, ingatlah kita sedang meminta kapadaNya yang maha mencipta janganlah ragu-ragu dengan ketentuannya, yakin dengan sepenuh hati.


Peritnya Letak Garam Dan Ubat Ulser, Kini Tampal Pelekat ‘Ajaib’ Hilang Begitu Sahaja

Jika munculnya ulser di salah satu sudut dalam mulut, sudah pasti keperitan yang dialami tidak dapat di bayangkan. Kini ada ulser patch, boleh sahaja sembuh dimana-mana.

Ulser yang ‘tumbuh’ dalam rongga mulut berbentuk tompokan bulat kecil yang bersaiz 2 hingga 5mm berwarna putih atau juga kuning pucat. Ia boleh tumbuh beberapa biji dan juga boleh berulang kali.

Tak disangkal lagi mempunyai ulser banyak mengganggu kehidupan seharian tambahan lagi anda ingin keluar untuk berlancong atau makan angin. Kemunculan ulser pasti akan menyekat selera makan anda dan membuatkan anda terlepas banyak benda untuk merasa.

Ramai orang ada cara untuk menghilangkan ulser salah satunya letak garam dan juga ubat gel/losyen yang disapukan keatas permukaan ulser. Tapi ia ambil masa untuk pulih.

Kini kebimbangan anda bakal terhenti kerana tular baru-baru ini mengenai produk ulser patch! Wow, bukan sahaja kita ada acne patch malah ada juga produk on-the-go untuk sembuhkan ulser sekarang.

Sejujurnya, amat susah untuk kita kekalkan cara untuk mengelakkan munculnya ulser di rongga mulut contohnya minum air yang mencukupi, pastikan mulut dalam keadaan bersih tapi masih lagi muncul dalam mulut. Hendak bawa garam mahupun gel/losyen untuk ulser juga kadang-kadang tak lalu menahan peritnya.

Jadi adanya ulser patch ini sangat mudah kerana apa yang anda perlu buat adalah untuk tampalkan sahaja pelekat sebesar 1.5cm ini atas ulser anda selama 2 ke 3 hari, ulser anda kurang bengkak dan kebarangkalian akan terus sembuh.

Produk ini mengandungi tiga bahan iaitu Kalsium, Silikon dan Fosforus yang mebantu merawat dan melegakan ulser. Tekstur patch itu lembut dan apabila diletakkan di kawasan ulser, ia akan bertukar menjadi nipis untuk melindungi ulser dari geseran secara fizikal.

2. Taisho Seikaku KOUNAIEN CANKER SORE Patch (10 keping)

Produk in seakan-akan dengan Time Oral Ulcer Patch Mouth yang diperbuat dari negara Jepun. Pelekat yang bersair tidak kurang dari 10mm diamete itu membantu untuk melegakan kesakitan serta mengurangkan kepenatan dan stress yang berlaku.

Suka untuk diingatkan buat anda yang masih mengalami masalah ulser ini dan ia berlarutan sehingga 2-3 minggu, anda harus membuat pemeriksaan bersama doktor di klinik kerana khuatir ia boleh dikaitkan dengan penyakit seperti autoimmune, sifilis, HIV, kanser dan mana-mana penyakit yang berkait.


Sempurnakan Nazar, DP Eina Azman Dan Suami Tunai Umrah Buat Kali Kedua

Pelakon Datin Paduka Eina Azman telah terbang ke Tanah Suci Makkah bagi menyempurnakan nazar mengerjakan umrah buat kali kedua. Pelakon tersebut telah pergi ke Tanah Suci bersama suaminya, Datuk Paduka Kaiser Gurmeet Harden.

Ainur Syakina Azman atau lebih dikenali sebagai Eina Azman, 27, memberitahu dia menunaikan ibadah umrah itu bagi menyempurnakan nazar selepas suaminya sembuh daripada jangkitan Covid-19 pada Ogos tahun lalu.

Pelakon The Maid 2 itu telah berkongsi khabar tersebut menerusi hantaran Instagram yang disertakan gambar mereka berdua di Masjid Nabawi.

“Assalamualaikum… Tahun lepas Eina ada bernazar utk suami Eina selepas kena Covid. Alhamdullilah, semua nya di permudahkan jadi Eina dan suami akan menunaikan umrah utk kali ke 2.

Suami pelakon ini disahkan menghidapi Covid-19 tahap empat dan dimasukkan ke hospital untuk mendapatkan rawatan pada Ogos tahun lalu iaitu semasa hari ulang tahun ketujuh perkahwinan mereka.

DP Kaiser telah mengalami demam panas dan tahap oksigen yang kurang stabil. Dalam masa yang sama, dua pembantu rumahnya dan Eina sendiri dijangkit Covid-19 selepas merawat suaminya di rumah.

Selain Eina dan suami, dua pembantu rumahnya turut disahkan positif Covid-19. Namun cahaya mata kembar mereka iaitu Arianna Aubrey dan Karl Kareef, 6, tidak dijangkiti virus berkenaan.

Meninjau di ruangan komen, ramai warganet termasuk rakan artis turut mendoakan agar pasangan ini mendapat umrah yang mabrur dan dipermudahkan segala urusan.

“Alhamdulillah.. Semoga Allah SWT permudahkan segala urusan ibadah DP Eina sekeluarga dan mendapat umrah yang mabrur. Aamiin…”

“Semoga dipermudahkan segala urusan Datin Eina & Dato serta beroleh Umrah Maqbullah”

“MasyaaAllah Tabarakallah, Semoga Allah mudahkan, lancarkan semua ibadah nya, InsyaaAllah menjadi umrah yg mabrur, Aamiin… Sehat² yaa. Do’akan kami semoga menjadi tetamu Allah juga”

“Semoga dipermudahkan segala urusan di sana nanti. Selamat pergi dan balik. Innsha Allah ❤”

Alhamdulillah, mudah-mudahan Eina dan keluarga mendapat umrah yang mabrur dan dipermudahkan segala urusan di sana. Amin.